Home / Technology

Daftar Gmail Baru (Sebelum Buat Email Baru, Create Google Account)

Bagi anda yang masih lagi belum mempunyai email, kami sarankan untuk guna email dari Google. Ini juga terpakai jika anda mahu buat akaun email yang baru. Kami akan tunjukkan langkah dan cara daftar Gmail barudengan mudah untuk orang Malaysia.
Izinkan kami berkongsi.
1. Cara daftar Gmail baru
Berikut ialah cara membuat Gmail baru. Anda perlu membuat Google Account terlebih dahulu.

Layari laman web rasmi Gmail di sini: https://gmail.google.com
Bagi anda yang belum mempunyai akaun Gmail, pada kotak login tersebut, tekan link Create account.
Kemudian, pilih For myself, menandakan anda ingin membuka akaun untuk kegunaan peribadi sahaja. Perlu diingatkan bahawa anda sedang mencipta akaun Google yang baru, bukan akaun Gmail yang baru sahaja.
Apabila anda membuka akaun Google yang baru, anda akan mendapat akses untuk pelbagai produk Google yang percuma untuk anda gunakan sebagai tujuan peribadi atau bisnes seperti Google Mail (Gmail), Google Drive dan sebagainya.
Bagi anda yang sudah mempunyai akaun Gmail sendiri, tiada cara yang boleh digunakan untuk menggunakan dua akaun Gmail yang berbeza dalam satu akaun Google sahaja.

2. Buat email baru, perlu create akaun Google
Ikuti langkah-langkah seterusnya untuk daftar Gmail baru:

Pada laman seterusnya, terdapat bahagian Create your Google Account, untuk anda memulakan pendaftaran anda. Beberapa ruangan perlu anda isikan.
Pada ruangan First Name, masukkan nama pertama/panggilan anda.
Pada ruangan Last Name, masukkan nama keluarga anda. Bagi anda yang beragama Islam, anda boleh memasukkan nama anda sendiri pada ruangan First Name dan Last Name. Sebagai contoh, sekiranya nama anda ialah Muhammad Akmal, masukkan nama Muhammad pada ruangan First Name, manakala nama Akmal pada ruangan Last Name. Atau, anda boleh memasukkan nama Akmal pada ruangan First Name, manakala nama bapa anda pada ruangan Last Name. Mekanisma sistem Google akan memanggil anda dengan nama anda sendiri iaitu Akmal sekiranya ada sebarang emel yang anda terima daripada Google ke akaun Gmail anda. Kadangkala, ada juga emel yang akan memanggil anda dengan nama bapa anda, kerana dalam urusan formal antarabangsa, Last Name akan digunakan untuk sebarang urusan, kerana ia adalah nama keluarga dan lebih sopan untuk digunakan dalam sebarang urusan formal.

3. Pilih username untuk Gmail yang baru
Cara buat akaun Google tidak susah. Bahkan, terlalu mudah.
Yang susahnya ialah untuk pilih username yang kita mahu. Percayalah, kita akan bazirkan masa disini untuk memastikan username itu sesuai dengan kita.

Terus terang, ini adalah satu bahagian yang agak sukar kerana ramai yang sudah daftar akaun Gmail yang dikehendaki. Kemungkinan besar, username yang anda mahu, tidak ada.
Kami sarankan anda gabungkan dengan nombor seperti tahun lahir anda.

Pada ruangan Username, masukkan username yang anda ingin cipta dan gunakan dalam struktur emel anda. Misalnya, sekiranya anda ingin gunakan username Zalina8080, maka struktur emel anda akan menjadi [email protected].
Pada ruangan Password, masukkan password yang anda ingin gunakan setiap kali anda ingin login ke akaun Google anda. Password anda mestilah minimum 8 aksara dan alphanumeric (mempunyai gabungan huruf, nombor dan simbol)
Pada ruangan Confirm, masukkan sekali lagi password yang baru anda cipta.
Kemudian, tekan butang Next.
Pada laman seterusnya, pada ruangan Phone Number (optional), sekiranya anda ingin memaksimumkan tahap keselamatan akaun anda daripada digodam, masukkan nombor telefon anda yang aktif dan boleh dihubungi. Sebelum itu, pastikan anda memilih bendera negara anda yang betul supaya sistem boleh mengenal pasti kod negara dengan nombor telefon anda sesuai atau tidak.
Pada ruangan Recovery email address, bagi anda yang sudah mempunyai akaun emel sebelum ini, tetapi menggunakan akaun Google yang berlainan atau akaun dari syarikat enjin carian (search engine) yang berlainan seperti Yahoo, anda boleh masukkan emel tersebut di ruangan ini sebagai langkah keselamatan sekiranya terdapat masalah pada akaun Gmail anda yang terbaru ini.
Pada ruangan Day, Month dan Year, masukkan tarikh lahir anda.
Pada ruangan Gender, pilih jantina anda.
Sekiranya anda was-was dengan sebab utama Gmail meminta maklumat peribadi anda, anda boleh menekan link Why we ask for this information di bahagian bawah.
Kemudian, tekan butang Next.
Pada ruangan seterunsya, sekiranya anda memasukkan nombor telefon anda sebentar tadi, Google akan menghantar kod verifikasi ke telefon anda untuk memastikan nombor telefon yang anda masukkan tadi adalah betul. (Bagi yang tidak memasukkan nombor telefon, terus ke langkah 21)
Untuk mendapat kod tersebut, tekan butang Send.
Anda akan mendapat SMS daripada Google. Masukkan kod yang tertera di SMS tersebut pada ruangan Enter verification code.
Kemudian, tekan butang Verify. Sekiranya anda tidak mendapat sebarang SMS dalam masa 5 minit setelah anda menekan butang Send, tekan link Call instead, supaya sistem Google boleh menghubungi anda dan memberitahu kod verifikasi tersebut. Masukkan kod tersebut dan tekan Verify.
Pada laman seterusnya, terdapat polisi, terma & syarat mengenai penggunaan Google Mail (Gmail). Sekiranya anda ingin mempunyai lebih banyak kawalan untuk akaun Gmail anda, tekan butang MORE OPTIONS.
Pada Web & App Activity, anda boleh menentukan sama ada anda ingin menyimpan rekod aktiviti anda apabila menggunakan Google seperti memasuki laman web, mencipta akaun di laman web tersebut, membuka Youtube dan sebagainya. Apabila anda menyimpan rekod aktiviti anda, Google mampu untuk memudahkan anda melakukan carian di laman web yang menepati cita rasa anda, bergantung kepada aktiviti yang pernah anda buat sehingga ke 18 bulan yang lepas. Sekiranya anda tidak mahu Google menyimpan rekod ini, pilih Don’t save my Web & app activity in my Google Account. Sekiranya anda mahu, pilih yang sebaliknya.
Untuk bahagian Ads Personalisation, anda boleh menentukan sama ada ingin Google memaparkan iklan di akaun anda. Iklan ini adalah berdasarkan kepada aktiviti anda sepanjang anda menggunakan Google. Pilih Show me personalised ads sekiranya anda mahukan servis ini. Sekiranya tidak, pilih yang sebaliknya.
Pada YouTube History, anda boleh menentukan sama ada anda ingin akaun Google anda menyimpan rekod carian anda di YouTube. Pilih Save my YouTube history in my Google Account sekiranya anda mahukan servis ini. Sekiranya tidak, pilih yang sebaliknya.
Anda juga boleh tick pada pilihan di bahagian paling bawah sekiranya anda ingin Google menghantar kepada anda pilihan ini setiap kali anda login ke akaun Google anda.
Kemudian, tekan butang I agree.
Pendaftaran anda selesai, anda berjaya cipta akaun Google yang baru, sekaligus anda berjaya cipta akaun Gmail yang baru untuk kegunaan peribadi anda.

4. Cara login Gmail
Jika anda sudah berjaya daftar Gmail baru dengan mengikuti panduan di atas, anda boleh daftar masuk Gmail menggunakan akaun Google yang dicipta di atas.

Berikut ialah cara-caranya untuk login:

Layari laman web rasmi Gmail di sini: https://gmail.google.com
Masukkan akaun Google anda
Tekan butang Next
Masukkan kata laluan
Tekan butang Next sekali lagi
Jika tidak ada apa-apa masalah, anda akan berjaya log masuk

Akhir kata
Diharapkan agar perkongsian cara daftar Gmail baru ini dapat memudahkan lagi urusan anda.
Untuk yang belum biasa, biasa-biasakanlah cara guna Gmail. Hanya perlu buka akaun Google sekali sahaja. Selepas itu, boleh buat macam-macam seperti buat Google Form dan macam-macam lagi.

Semoga bermanfaat.


Home / e-Government

Cara Daftar e-Vetting 2021 (Permohonan Baru di evetting.cgso.gov.my)

Mana-mana pegawai awam yang dikehendaki melihat rahsia rasmi sehingga peringkat Sulit perlu melepasi proses e-Vetting atau Tapisan Keselamatan. Jadi, jika anda salah seorang yang perlu melalui proses ini, ini cara daftar e-Vetting yang boleh dilakukan melalui evetting.cgso.gov.my
1. Apa maksud e-Vetting?
e-vetting ialah Tapisan Keselamatan oleh Kerajaan Malaysia secara atas talian.
Tapisan Keselamatan adalah satu proses yang dapat membantu menentang kegiatan-kegiatan subversif, espionaj, sabotaj dan keganasan sama ada dari dalam atau luar negara.
Proses ini mampu mengenal pasti kelemahan keperibadian pegawai awam yang memungkinkan mereka terlibat dengan pendedahan maklumat rahsia rasmi.

2. Apa boleh buat dengan sistem e-Vetting 2.0 ini?
Anda boleh melakukan:

Permohonan Baru
Pertanyaan Status
Maklumbalas Pelanggan

Jika anda diarahkan untuk kemaskini, anda juga perlu login untuk mengisi maklumat yang terkini.

2. Cara daftar e-Vetting secara online di evetting.cgso.gov.my
Berikut ialah langkah-langkah ringkas untuk mendaftar e-Vetting 2.0:

Layari laman web rasmi e-Vetting 2.0 di sini: https://evetting.cgso.gov.my/cgso/register.jsf
Pilih Jenis Pendaftaran

Pemohon Individu
Pemohon Syarikat
Pemohon Jabatan

Pilih Jenis ID

MYKAD
MYTENTERA
MYPR

Masukkan ID Pengguna iaitu Nombor Pengenalan tanpa tanda sempang
Masukkan Nama Penuh
Masukkan E-mel yang masih lagi aktif
Masukkan CAPTCHA
Tekan butang Daftar
Anda akan terima Kata Laluan sementera untuk masuk ke dalam sistem
Sila teruskan dengan Log Masuk seperti di bawah

4. Cara login e-Vetting 2.0
Berikut ialah langkah-langkah untuk log masuk:

Layari laman web rasmi e-Vetting 2.0 di sini: https://evetting.cgso.gov.my/cgso/login.jsf
Pilih Jenis Pendaftaran

Pemohon Individu
Pemohon Syarikat
Pemohon Jabatan

Isikan ID Pengguna iaitu Nombor Pengenalan tanpa tanda sempang
Isikan Kata Laluan
Tekan butang Log Masuk

5. Cara buat permohonan baru e-Vetting 2.0
Bagi Pemohon Individu, hanya satu permohonan iaitu Borang Lantikan Suruhanjaya Perkhidmatan Awam, Borang Lantikan Badan Berkanun, Borang Lantikan Jawatan Keselamatan Berjadual, Borang Tapisan Keselamatan Khas, Borang Tapisan Semula, Borang Lantikan Suruhanjaya Perkhidmatan Pelajaran, Borang Tapisan Pelajar Tajaan atau Borang Lantikan Instalasi dibenarkan dalam satu-satu masa.
Permohonan kedua hanya dibenarkan selepas permohonan pertama selesai.
Pemohon Individu boleh memohon permohonan Normal dan Lantikan Instalasi (Warganegara) serentak dalam satu-satu masa
Bagi Pemohon Syarikat dan Badan Penaja tiada had dalam mengemukakan permohonan

Berikut ialah langkah-langkah untuk membuat permohonan baru e-Vetting:

Login e-Vetting 2.0 di sini: https://evetting.cgso.gov.my/cgso/login.jsf
Klik PERMOHONAN BARU di bahagian menu sebelah kiri
Lengkapkan semua maklumat yang dipinta seperti:

Maklumat Profil
Maklumat Perjawatan
Maklumat Peribadi
Maklumat Pasangan
Maklumat Ibu / Bapa
Maklumat Anak
Maklumat Adik Beradik
Maklumat Pendidikan (Termasuk Sekolah Rendah dan Menengah)
Maklumat Pekerjaan (Sila Nyatakan 3 Pekerjaan T erdahulu)
Badan, Persatuan, NGO, Pertubuhan, Kesatuan yang pernah disertai (sejak 10 Tahun yang lalu)
Negara Luar yang pernah dilawati sejak 3 tahun yang lalu (Rasmi atau Tidak Rasmi)
Latihan Ala Ketenteraan/Kepolisan Di Dalam/Luar Negara
Maklumat 2 Orang Pengadil Peribadi (Tempoh Perkenalan
Melebihi 3 Tahun dan Tiada Talian Persaudaraan)
Kesalahan yang menyalahi undang – undang
Perakuan

Klik butang Simpan jika masih belum mahu hantar
Jika sudah bersedia, tekan butang Simpan dan Hantar
Selesai

Akhir kata
Diharapkan agar perkongsian tentang cara daftar e-Vetting 2.0 ini akan memudahkan lagi permohonan anda.
Didoakan agar sentiasa dipermudahkan urusan.

Semoga bermanfaat.


Home / Finance

Cara Semak CCRIS (Check & Buat Semakan eCCRIS Online)

Macam mana cara semak CCRIS, untuk tahu kita ini blacklist atau tidak? Izinkan kami kongsi panduan check dan buat semakan secara online.
Harus diingatkan, CCRIS tidak sama dengan CTOS. Baca tentang CTOS untuk mengetahui lebih lanjut di sini.
Sedikit mengenai CCRIS
CCRIS atau Central Credit Reference Information System menyediakan laporan kredit dan diuruskan oleh Biro Kredit Bank Negara Malaysia. Secara ringkas, CCRIS mengumpul maklumat kredit dari pengendali servis kewangan di Malaysia seperti bank, broker insurans, dan juga syarikat swasta yang menyediakan servis utiliti seperti telekomunikasi. Antara maklumat yang akan terpapar dalam laporan kredit CCRIS ialah pinjaman tertunggak, saman, dan status muflis.
Semak laporan penyata CCRIS
Laporan CCRIS akan mengumpulkan rekod bayaran bulanan peminjam untuk 12 bulan terkini dengan Institusi Kewangan. Ia termasuk butiran pinjaman di setiap institusi kewangan di Malaysia serta pinjaman di bawah pemerhatian bank, proses penjadualan dan penstrukturan semula. Rekod kewangan yang baik akan memaparkan semua nombor 0, 0, 0, 0, 0. Bermakna, anda tidak mempunyai tunggakan pembiayaan dan mempunyai rekod bersih untuk membuat sebarang pinjaman seterusnya.
Institusi kewangan seterusnya yang akan memberi pinjaman kepada anda akan menerima laporan CCRIS anda, dan anda akan ditentukan sama ada layak atau tidak membuat pinjaman seterusnya, bergantung dengan rekod pinjaman, dan bayaran balik anda yang terdahulu.
Cara semak CCRIS
Anda juga boleh semak laporan CCRIS anda. Banyak cara yang boleh dilakukan untuk anda mendapatkan laporan CCRIS anda dan di bawah adalah antara cara yang anda boleh lakukan.

Cara semak CCRIS di kaunter Bank Negara Malaysia
Anda boleh mendapatkan laporan CCRIS daripada kaunter atau kiosk yang terdapat di mana-mana cawangan Bank Negara Malaysia. Laporan ini adalah percuma. Anda cuma perlu walk-in dan bawa kad pengenalan anda (MyKad).

Cara mendapatkan laporan CCRIS di kaunter:

Bawa kad pengenalan anda (MyKad) anda ke kaunter, berserta dengan beberapa dokumen lain yang dapat mengesahkan identiti anda, seperti pasport atau lesen memandu.
Maklumkan bahawa anda ingin mendapatkan laporan CCRIS anda.
Ikuti segala prosedur yang diarahkan oleh pegawai, dan anda akan menerima laporan CCRIS anda.

Cara semak CCRIS di kiosk Bank Negara Malaysia
Berikut ialah cara cetak laporan CCRIS di kiosk Bank Negara Malaysia:

Pergi ke mesin kiosk yang berfungsi, kemudian pilih bahasa yang anda ingin gunakan, sama ada Bahasa Malaysia atau English.
Kemudian, pilih paparan butang CETAK LAPORAN, dan ikuti prosedur seterusnya.
Kemudian, masukkan kad pengenalan (MyKad) anda pada slot yang disediakan.
Seterusnya, pada bawah slot, tempat untuk scan ibu jari (thumbprint) akan menyala. Scan thumbprint
Tunggu sehingga skrin bertukar dan prosedur seterusnya berjalan.
Kemudian, apabila anda mendapat arahan di skrin, keluarkan MyKad anda.
Tunggu sehingga laporan CCRIS anda dicetak.
Setelah dicetak, ambil laporan CCRIS anda pada slot LAPORAN KREDIT.

Terdapat beberapa cawangan Bank Negara yang anda boleh pergi:

Ibu Pejabat Bank Negara Malaysia (Kuala Lumpur)
Laman Informasi Nasihat dan Khidmat Pelanggan (BNMLINK), Kuala Lumpur
Pusat Perhubungan (BNMTELELINK), Kuala Lumpur
Cawangan Bank Negara Malaysia Pulau Pinang
Cawangan Bank Negara Malaysia Johor Bahru
Cawangan Bank Negara Malaysia Kota Kinabalu
Cawangan Bank Negara Malaysia Kuala Terengganu
Cawangan Bank Negara Malaysia Kuching

Buat semakan melalui email
Antara lain, cara semak CCRIS boleh dibuat melalui email. Cuma, ia tidaklah boleh dapat laporan pada masa itu juga.
Sekiranya anda tidak dapat pergi ke mana-mana cawangan Bank Negara (BNM), anda boleh sahaja emel ke [email protected], ataupun faks permohonan anda ke 03-21741515. Pastikan permohonan laporan CCRIS anda disertakan sekali dengan:

Credit Report Request Form (anda boleh download di linkhttps://creditbureau.bnm.gov.my/files/CRR%20Form_28_Oktober_2011.pdf.
Loan Declaration Form (terdapat di link yang sama – dua form dalam satu file)
Salinan kad pengenalan (MyKad) anda – depan dan belakang.
Penambahan dua lagi dokumen yang berkaitan dengan anda (terdapat catatan nama anda dan alamat rumah anda), seperti bil elektrik rumah anda dan bil air rumah anda.
Anda juga boleh menyediakan dokumen sokongan lain seperti pernyataan akaun bank, pernyataan kad kredit atau pernyataan EPF.

Proses ini akan mengambil masa sehingga sebulan, dan anda akan mendapat laporan CCRIS anda.

Check CCRIS secara online
Macam mana nak check CCRIS?
Bertenang.
Ini ialah cara semak CCRIS yang paling mudah sekali.

Anda boleh mendapatkan laporan CCRIS melalui sistem eCCRIS yang baru dilancarkan pada tahun 2018 oleh Bank Negara Malaysia.
Cara-caranya:

Buat pendaftaran dengan menghadiri cawangan Bank Negara Malaysia (BNM) terlebih dahulu.
Semasa membuat pendaftaran, anda akan diberikan nombor PIN enam digit. Simpan nombor tersebut.
Kemudian, buka laman web https://eccris.bnm.gov.my/.
Pada laman tersebut, tekan link First Time Login.
Kemudian, pada laman seterusnya, masukkan maklumat anda seperti kewarganegaraan anda di Nationality, ID Number dan juga nombor PIN yang anda peroleh semasa pendaftaran.
Klik Submit.
Ikuti arahan yang diberikan untuk melengkapkan proses pendaftaran eCCRIS anda.
Setelah pendaftaran selesai, anda boleh login semula ke sistem eCCRIS ini dan pilih Enquiry untuk mendapatkan laporan CCRIS online daripada eCCRIS Bank Negara.

CCRIS dan PTPTN
Untuk pengetahuan anda, CCRIS juga telah diperkenalkan oleh PTPTN. Tujuannya adalah untuk mendidik peminjam agar berusaha melangsaikan hutang dan tidak menangguhkan pembayaran.

Dalam CCRIS, rekod berkaitan PTPTN yang dicatatkan ialah rekod bayaran ansuran bulanan PTPTN bagi tempoh 12 bulan yang lepas. Sekiranya anda sebagai peminjam ingin mengeluarkan rekod PTPTN dari CCRIS, anda hendaklah membuat penyelesaian penuh hutang pinjaman dan rekod dalam CCRIS akan dikemaskini kepada ‘SELESAI’ dalam tempoh tujuh hari bekerja daripada tarikh bayaran dikemaskini dalam penyata PTPTN.
Rekod CCRIS anda mungkin masih buruk sekiranya perkara ini berlaku:

Anda membuat bayaran, tetapi bayaran anda lewat daripada tetapan jadual. Misalnya, bayaran balik PTPTN hanya selepas setahun tamat pinjaman anda, sedangkan bayaran balik PTPTN adalah bermula enam bulan selepas tamat pinjaman.
Bayaran anda kurang daripada jumlah yang ditetapkan dalam Jadual Bayaran Balik (JBB).

Yang penting, jangan sampai tak bayar hingga diisytihar bankrap.

Akhir kata
Kami harap agar perkongsian cara semak CCRIS ini dapat membantu anda.
CCRIS memudahkan institusi kewangan untuk mengenal pasti mana-mana peminjam yang berpotensi untuk melanggar perjanjian pinjaman dan tidak membayar semula hutang pinjaman mereka mengikut perjanjian.
Hutang adalah perkara yang berat dan sangat perlu dititik beratkan. Banyak implikasi kepada peminjam sekiranya hutang mereka gagal diselesaikan.
Jadi, untuk mengelakkan kesusahan yang mungkin akan dihadapi pada masa hadapan, gunakanlah sebaik mungkin kemudahan yang Bank Negara Malaysia berikan kepada anda dengan melihat laporan CCRIS anda dan selesaikan semua hutang anda.
Semoga bermanfaat.


Home / Finance

PruBSN Touch (Prudential BSN Login di app.prubsn.com.my)

Khas untuk pelanggan Prudential BSN Takaful, anda kini boleh menyemak pelbagai maklumat insurans anda secara online melalui PruBSN Touch. Jika sebelum ini anda perlu merujuk pada ejen anda, sekarang anda boleh menjimatkan masa dengan melakukannya sendiri. Anda boleh mendaftar dan menggunakan PruBSN Touch di app.prubsn.com.my.
Izinkan kami berkongsi.
1. Apa itu Prudential PruBSN Touch?
Jika anda penyumbang Prudential BSN Takaful, antara kemudahan yang disediakan di app.prubsn.com.my ialah:

Muat turun Annual Statement (AS) / Penyata Tahunan.
Muat turun Family Takaful Contribution Statement (FTCS).
Membayar sumbangan Takaful.
Semak maklumat perlindungan (E-Certificate)
Semak statement bayaran dan status polisi.
Semak penyata cukai.
Semak maklumat peribadi.

2. Cara daftar Prudential PruBSN Touch di app.prubsn.com.my
Berikut adalah langkah-langkah untuk mendaftar di PruBSN Touch:

Layari app.prubsn.com.my.
Tekan butang Register Now.
Masukkan butiran berikut:

Certificate number (sila rujuk ejen anda)
Nombor kad pengenalan
Nombor telefon bimbit (sama dengan nombor semasa daftar polisi)

Tekan Next.
Nombor TAC akan dihantar pada anda.
Masukkan nombor TAC yang dihantar.
Tekan Next.
Isikan maklumat berikut:

Username
Password
Confirm password

Tekan Next.
Isikan Secure Phrase (minimum 5 patah perkataan, maksimum 12 patah perkataan termasuk space)
Pilih warna yang anda inginkan.
Isikan Security Questions dan Security Answers.
Tekan Submit.
Skrin akan memaparkan Secure Phrase dan warna yang anda sudah pilih tadi. Tekan Sign In Now.
Isikan username anda.
Tekan Login.
Pastikan paparan Secure Phrase anda adalah betul.
Masukkan password anda.
Tekan Submit.
Baca Terms & Conditions. Klik I Agree.

Tahniah! Anda sudah berjaya mendaftar akaun anda di PruBSN Touch.

3. Cara login Prudential BSN di app.prubsn.com.my
Sesudah mendaftar, anda boleh terus login dan menggunakan portal ini. Izinkan kami berkongsi cara-caranya:

Layari app.prubsn.com.my.
Di sebelah kiri skrin, masukkan Username anda.
Tekan Login.
Secure Phrase anda akan dipaparkan. Pastikan ia betul dan tepat.
Masukkan Password anda.
Tekan Submit.
Baca Terms & Conditions, tick I Agree.

Anda telah berjaya login.

4. Kalau terlupa password Prudential PruBSN Touch, macam mana nak login?
Sekiranya anda terlupa password PruBSN Touch, jangan risau. Ikuti sahaja langkah-langkah berikut:

Layari app.prubsn.com.my.
Pilih Forgot Username / Password.
Masukkan nombor kad pengenalan anda.
Tekan Submit.
Nombor TAC akan dihantar pada nombor telefon bimbit anda.
Pastikan Secure Phrase anda tepat.
Tekan Reset Password.
Masukkan Password baru dan Reconfirm password baru.
Verify Password baru anda. Password baru anda telah berjaya ditukar.

5. Bagaimana jika ada masalah untuk login atau tidak berjaya login Prudential?
Sekiranya anda ada mengalami masalah untuk login, sila hubungi Pusat Khidmat Pelanggan di 03-20537188 atau sila lawati cawangan PruBSN untuk bantuan.

Akhir kata
Semoga perkongsian kami akan memberi manfaat dan anda boleh menggunakan portal PruBSN Touch ini dengan lebih mudah.
Sekiranya anda perlu membuka akaun MyBSN, kami ada kongsikan cara login BSN & daftar kali pertama di mybsn.com.my.


Home / e-Government

Cara Daftar mySikap JPJ (Login & Register di public.jpj.gov.my)

Jabatan Pengangkutan Jalan Malaysia (JPJ) telah mewujudkan satu portal baharu yang dikenali sebagai Portal mySIKAP. Sebelum anda akses public.jpj.gov.my, izinkan kami berkongsi cara daftar mySikap supaya urusan menjadi lebih mudah.
Izinkan kami berkongsi.
1. Cara daftar mySIKAP di public.jpj.gov.my
a) Berikut adalah cara mendaftar mySIKAP bagi akaun persendirian:

Layari portal public.jpj.gov.my.
Tekan Log Masuk/ Daftar Kali Pertama.
Pilih Kategori ID.
Isikan butiran berikut:

No. MyKad
Telefon bimbit
Emel
Pengesahan emel
No. Rujukan (hanya untuk eID Advance – anda perlu hadir ke JPJ untuk mendapatkan nombor rujukan ini)
Masukkan Kod Sekuriti yang dipaparkan.
Tekan Teruskan.
Semak dan sahkan maklumat, tekan Teruskan.
Notifikasi Pengesahan Pendaftaran akan dipaparkan.
ID Pengguna dan Kata Laluan Sementara akan dihantar pada emel yang didaftarkan.
Anda akan menggunakan ID Pengguna dan Kata Laluan Sementara dan boleh menukarnya setelah log masuk kali pertama.
Selesai.

b) Berikut adalah cara mendaftar mySIKAP bagi akaun syarikat:

Layari portal public.jpj.gov.my.
Tekan Log Masuk/ Daftar Kali Pertama.
Tekan Pendaftaran ID Syarikat.
Masukkan butiran yang diperlukan.
Muat naik dokumen yang diperlukan berdasarkan jenis pendaftaran.
Tekan Teruskan.
Skrin Proses Pendaftaran Tamat akan dipaparkan.
No. Rujukan akan dipaparkan kepada anda. Tekan Cetak.
Pendaftaran anda telah berjaya.

Wakil yang dilantik dikehendaki menghadirkan diri di cawangan JPJ dan perlu membawa slip no. rujukan dan dokumen sokongan asal dalam tempoh 7 hari dari tarikh no. rujukan dijana untuk pengesahan.
ID Pengguna dan Kata Laluan Sementara akan dihantar ke emel berdaftar setelah proses pengesahan di kaunter selesai.

2. Syarat-syarat pendaftaran di portal mySIKAP
Berikut adalah syarat-syarat untuk anda membuka akaun di portal:

Orang awam Malaysia yang mempunyai MyKad yang sah.
Penduduk tetap Malaysia yang mempunyai MyPR yang sah.
Pemegang passport yang belum tamat tempoh sekurang-kurangnya 6 bulan dari tarikh pendaftaran ID mySIKAP.
Berumur sekurang-kurangnya 16 tahun
Mempunyai sekurang-kurangnya satu rekod dengan JPJ.

3. Kategori pengguna berdaftar mySIKAP
Terdapat dua kategori pengguna berdaftar di mySIKAP iaitu:
1. Persendirian

Pengguna yang terdiri daripada orang persendirian yang akan hadir ke kaunter JPJ untuk mendaftarkan ID mereka.
Nombor rujukan akan dijana di kaunter dan diserahkan kepada pengguna.
Nombor rujukan juga boleh dijana secara online untuk eID Awam.
Terdapat 2 tahap capaian:

eID Standard:

tidak perlu pengesahan biometrik (cap jari)
tidak perlu hadir ke JPJ untuk daftar
boleh menggunakan 27 daripada 38 perkhidmatan di Portal mySIKAP

eID Advance:

perlu pengesahan biometrik (Cap jari)
perlu hadir ke JPJ untuk mendapatkan nombor rujukan
boleh menggunakan kesemua 38 perkhidmatan di mySIKAP

2. Syarikat

Pengguna yang merupakan wakil daripada syarikat/pertubuhan/perbadanan.
Pengguna perlu hadir ke kaunter JPJ dengan membawa nombor rujukan dan dokumen sokongan untuk pengesahan.

4. Cara login / log masuk kali pertama di public.jpj.gov.my
Berikut adalah cara log masuk kali pertama:

Layari portal public.jpj.gov.my.
Masukkan ID Pengguna, Kata Laluan dan Kod Sekuriti.
Tekan Log Masuk.
Anda sudah boleh meneruskan urusan anda.

5. Bagaimana jika terlupa kata laluan?
Jika anda terlupa kata laluan, anda boleh menukar kata laluan baru dengan mudah. Berikut adalah cara-caranya:

Layari portal public.jpj.gov.my.
Tekan Lupa Kata Laluan?
Masukkan ID Pengguna, Emel Berdaftar dan Kod Sekuriti.
Tekan Hantar.
Masukkan jawapan Soalan Sekuriti.
Tekan Simpan.
Anda akan diberi no. TAC melalui emel anda.
Masukkan no. TAC, Kata Laluan Baru dan Sahkan Kata Laluan Baru.
Tekan Hantar. Anda sudah berjaya menukar kata laluan anda.

6. Perkhidmatan mySIKAP melalui public.jpj.gov.my
Antara perkhidmatan yang anda boleh lakukan di portal ini ialah:

1. Lesen memandu

Pembaharuan lesen memandu
Permohonan permit memandu antarabangsa
Rayuan lesen memandu tamat tempoh
Penukaran lesen dari asing/ tentera/ anggota polis kepada lesen memandu Malaysia
Kemaskini alamat dan penambahan kelas

2. Kenderaan

Memperbaharui dan membatalkan lesen kenderaan motor (LKM)
Memohon atau membatalkan kenderaan untuk sementara waktu
Pindah milik sukarela
Membatalkan pendaftaran kenderaan

3. Kesalahan dan Penalti

Semakan dan pembayaran saman/notis/penalti kenderaan anda
Status kenderaan (senarai hitam atau dirampas)
Mata KEJARA
Tempoh penggantungan lesen

4. Perkhidmatan Lain

Permohonan pendaftaran kereta klasik dan vintaj
Rayuan jika gagal pemeriksaan PUSPAKOM

7.  Anda ada masalah dan pertanyaan untuk diajukan?
Jika anda mempunyai pertanyaan dan masalah, sila ajukan di:

03 8000 8000

Akhir kata
Diharapkan agar perkongsian mengenai cara daftar mySikap ini akan memudahkan lagi urusan anda untuk renew lesen dan renew road tax di JPJ.
Lebih baik beringat sebelum kena saman.
Semoga bermanfaat.


Home / Finance

Cara Daftar Shopee Seller Malaysia (Register & Sign Up Percuma)

Musim-musim PKPB dan COVID-19 sebegini, ramai yang cuba cari duit lebih dengan berniaga. Kalau anda mahu cuba berniaga juga, boleh baca cara daftar Shopee Seller Malaysia seperti di bawah ini.
Percuma sahaja, tak perlu bayar apa-apa. Yang penting kena tahu cara register dan sign-up yang betul.
Cara daftar Shopee Seller Malaysia
Perkongsian ini adalah yang paling ringkas menggunakan telefon bimbit.

Pertama sekali, bagi anda yang belum pernah menggunakan aplikasi Shopee, anda dikehendaki mendaftar akaun anda dahulu.
Mula-mula, download aplikasi Shopee di Google Play Store untuk Android, manakala di App Store untuk iOS.
Kemudian, selepas siap install semuanya, buka aplikasi tersebut.
Anda akan tiba ke paparan utama. Untuk mendaftar atau Sign Up akaun anda, tekan butang Sign Up.
Kemudian, pada ruang Mobile Number, masukkan nombor telefon anda. Tekan butang CONTINUE. Anda juga boleh sign up dengan menggunakan emel anda, ataupun dengan menggunakan akaun Facebook anda.
Pada laman seterusnya, pada Username, masukkan nama yang anda ingin gunakan untuk akaun anda.
Pada Password, masukkan password yang anda ingin gunakan untuk akaun anda.
Kemudian, pada Confirm Password, masukkan sekali lagi password tadi yang anda ingin gunakan.
Pada Tap To Change, anda boleh tekan untuk masukkan gambar untuk profil akaun anda.
Untuk teruskan cara daftar Shopee Seller, tekan butang CONTINUE.
Sign up anda berjaya.
Kemudian, pada paparan utama, lihat di bahagian bawah skrin anda, dan tekan butang tab Me.
Seterusnya, tengok pada bahagian atas skrin, dan tekan butang Start Selling.
Kemudian, tekan butang Add Product.
Pop-up box akan keluar. Terdapat tiga pilihan untuk anda upload atau muat naik gambar produk yang anda ingin jual di Shopee, sama ada melalui kamera telefon pintar anda, gambar yang telah ada dalam galeri atau simpanan memori telefon anda, ataupun gambar dari akaun Instagram. Pastikan anda tekan butang Allow untuk semua notifikasi yang akan keluar supaya aplikasi Shopee boleh mengakses gambar atau kamera anda.
Cara daftar Shopee Seller memang sudah selesai. Kini, anda perlu link akaun Instagram untuk menjual.
Namun ini adalah pilihan sahaja. Sekiranya anda memilih Instagram, Shopee akan membuka akaun Instagram anda yang anda gunakan untuk menjalankan bisnes anda. Pastikan anda menekan butang Authorize untuk membolehkan Shopee akses akaun anda. Kemudian, anda boleh pilih mana-mana gambar dari akaun Instagram anda untuk dimasukkan ke aplikasi Shopee.
Pada mana-mana butang, anda boleh edit gambar produk anda, sama ada untuk crop, ataupun menambah effects pada gambar untuk kelihatan lebih cantik. Setelah siap, tekan butang tick yang tertera di bahagian atas sebelah kanan. Anda juga boleh meletakkan sehingga 9 gambar untuk satu jenis produk.
Seterusnya, anda perlu memasukkan maklumat produk anda. Pada ruangan Product Name, masukkan nama produk anda. Panjang nama produk anda terhad sehingga ke 120 aksara sahaja.
Pada ruangan Product Description and #hashtags, masukkan penerangan mengenai produk anda.
Pada ruangan Category, pilih kategori produk anda.
Pada ruangan Price, letakkan harga produk anda.
Pada ruangan Stock, letakkan jumlah stok produk yang masih ada dan sedia untuk dijual.
Pada ruangan Variations, anda boleh meletakkan kepelbagaian untuk produk anda. Sekiranya anda ingin menjual baju di Shopee, dan baju-baju ini mempunyai pelbagai saiz, anda boleh menggunakan Variations untuk meletakkan semua baju yang berlainan saiz ini di bawah satu nama produk yang sama di aplikasi Shopee. Tekan ruangan Variations.
Kemudian, beberapa seksyen boleh anda isikan. Contohnya, untuk Color, anda boleh melabelkan setiap warna baju yang anda jual di situ. Tekan butang +Add untuk menambah lagi warna stok baju anda.
Kemudian, pada Add image to “Color” variations, setiap warna produk anda perlulah didatangkan dengan gambar sebagai bukti untuk memudahkan pelanggan memilih. Tekan butang + pada mana-mana pilihan disitu berdasarkan label warna yang telah diletakkan pada seksyen Color. Dalam erti kata lain, sekiranya anda ada melabel warna Red pada seksyen Color, akan tertera kotak + yang berlabel Red (merah) di seksyen ini. Tekan butang itu, dan tambah gambar produk anda yang didatangkan dengan warna merah.
Pada seksyen Size, letakkan label-label untuk saiz produk yang anda jual. Anda juga boleh membuang pilihan atau label yang anda buat dengan menekan link Edit yang terdapat pada setiap seksyen tersebut. Bagi anda yang tidak menjual produk yang menggunakan seksyen-seksyen sebegini, contohnya menjual produk seperti minuman kesihatan, anda boleh mengabaikan seksyen-seksyen ini.
Kemudian, tekan butang Next: Set Stock and Price. Pada laman ini, anda boleh meletakkan harga dan jumlah stok semasa produk anda yang sedia untuk dijual berdasarkan Variations yang anda telah tetapkan. Misalnya, jumlah stok semasa untuk baju saiz S serta harga untuk sehelai baju saiz S tersebut.
Kemudian, tekan butang SAVE.
Anda telah selesai di bahagian Variations.
Pada ruangan untuk Weight, sekiranya anda ingin memaklumkan kepada pelanggan mengenai berat produk anda, masukkan berat produk tersebut di ruangan ini.
Kemudian, pada Condition, anda boleh memaklumkan kepada pelanggan sekiranya produk yang anda jual tersebut ialah produk baru ataupun produk lama.
Seterusnya, untuk Wholesale, anda boleh meletakkan harga dan kuantiti untuk produk anda. Terdapat Min Order dan Max Order, di mana anda boleh meletakkan jumlah minimum dan maksimum kuantiti produk yang boleh dipesan oleh pelanggan anda pada satu-satu pesanan. Terdapat juga Unit Price untuk anda meletakkan harga untuk satu unit sahaja produk anda. Isi kesemuanya. Anda tidak perlu mengisi Wholesale sekiranya anda telah mengisi maklumat di bahagian Variations.
Pada Packaging Size, anda boleh meletakkan saiz pembungkusan produk anda, jika perlu.
Pada Shipping Fee, sekiranya anda ingin mengenakan cas penghantaran produk ini kepada pelanggan anda, masukkan jumlah cas tersebut. Anda juga boleh memilih cara penghantaran produk anda kepada pelanggan mengikut pilihan yang tertera, seperti melalui Poslaju ataupun syarikat-syarikat kurier yang lain.
Pada Pre-Order, anda boleh switch on pilihan ini sekiranya proses menghantar produk anda kepada pelanggan akan memakan masa yang agak lama. Pelanggan boleh melakukan pre-order kepada anda dahulu.
Sekiranya anda ingin terus menjual produk anda, switch on butang pada Publish Product. Sekiranya anda tidak ingin lagi menjual produk ini tetapi ingin menyimpan data yang telah anda isi, switch off butang ini.
Switch on pada Share to Twitter sekiranya anda ingin viralkan produk anda di Shopee ini di laman Twitter.
Pada Facebook Page, masukkan nama page Facebook anda yang menjual produk ini (sekiranya ada).
Kemudian, tekan butang tick yang tertera di bahagian atas sebelah kanan.
Proses mendaftar akaun anda sebagai seller dan juga mendaftar produk anda di Shopee telah selesai.

Akhir kata
Semoga perkongsian cara daftar Shopee Seller khas untuk Malaysia ini dapat membantu anda. Kami doakan agar anda dapat menambah sedikit pendapatan.
Penat memang penat kalau sudah mula menjual nanti. Cuma jangan patah semangat.
Anda kata anda mahu jadi seorang pembeli dan beli barang di Shopee pula, baca cara daftar akaun Shopee sebagai buyer. Dan kalau mahu kerja hantar barang, jemput baca cara daftar Shopee Expres rider.
Semoga bermanfaat.


Home / Scammer

0374940433 Nombor Siapa? Etiqa Insurance ke?
February 7, 2023September 15, 2022 by Dhia

Sengaja tak angkat no telefon 0374940433 sebab takut scammer? Baru Google sebab takut scam kan?
Jangan risau, kami akan berkongsi jalan penyelesaian supaya anda dapat menjejaki siapa pemilik no telefon +60374940433 ini.

Content0374940433 Nombor Siapa?1. Check pemilik no telefon 0374940433 melalui portal CCID SEMAKMULECara guna CCID portal SEMAKMULECara guna aplikasi Check Scammers CCID2. Check owner nombor telefon 0374940433 guna TruecallerCara guna website TruecallerCara guna aplikasi Truecaller3. Semak pemilik phone number 0374940433 guna WhoscallCara guna aplikasi Whoscall
0374940433 Nombor Siapa?

Etiqa

Ada yang kata, ini nombor daripada Etiqa Insurance yang mahu menawarkan insurans. Ada yang beritahu bahawa panggilan daripada nombor ini sangat banyak, sehingga 4 kali sehari. Bila ‘call‘ semula, dikatakan perlu bayar insurans pula.
Wallahua’alam.

Untuk makluman, informasi ini kami cari dan research sendiri, hasil gabungan daripada beberapa portal carian nombor telefon yang lain seperti:

whocallsme.com
revealname.com
junkcall.org
whoseno.com
whosnumber.com
phonenumbers.ie

Yang terbaik, kami sarankan anda check sendiri.
Lagi puas hati.
Ikuti panduan yang kami sediakan ini.

1. Check pemilik no telefon 0374940433 melalui portal CCID SEMAKMULE
SEMAKMULE adalah satu laman web / aplikasi yang dibangunkan oleh Commercial Crime Investigation Department (CCID), Polis Diraja Malaysia (PDRM).
Jika rasa ragu-ragu, sila buat semakan di SEMAKMULE.
Cara guna CCID portal SEMAKMULE
Berikut adalah cara menggunakan SEMAKLMULE melalui portal CCID bagi menyemak nombor +60 3 7494 0433 :

Layari laman web rasmi portal CCID SEMAKMULE di sini: https://semakmule.rmp.gov.my
Anda akan dapat lihat paparan berikut:

Masukkan No Akaun Bank
Kategori
Captcha

Untuk semak nombor telefon, JANGAN masukkan No Akaun Bank terlebih dahulu
Klik Kategori dan pilih Nombor Telefon
Isikan nombor telefon dalam ruangan Masukkan No Telefon
Isikan Captcha seperti yang tertera
Tekan butang Semak Maklumat
Akan keluar paparan “Sila Tunggu, Sementara Menghubungi Server CCIS”
Tunggu sebentar
Akan keluar paparan berkenaan nombor telefon ini
Jika nombor ini ada dalam database PDRM, contoh paparan adalah seperti berikut: “AMARAN. 0374940433 Ada 1 Repot Telah Dibuat. Untuk Maklumat Lanjut Sila Berhubung Mana-mana Balai Polis Berhampiran.”
Jika nombor ini tiada dalam database PDRM, contoh paparan adalah seperti berikut: “Tiada Report Diperolehi . Walau Tiada Report Diperolehi, Ini Tidak Bermaksud Selamat, Sila Berwaspada.”
Selesai

Cara guna aplikasi Check Scammers CCID
Untuk makluman, mobile app SEMAKMULE CCID ini hanya untuk pengguna Android sahaja dan bukan pengguna iPhone. Semakan guna browser di semakmule.rmp.gov.my pun boleh juga.

Berikut ialah cara untuk menggunakan aplikasi Check Scammers CCID SEMAKMULE:

Download dahulu mobile app Check Scammers CCID oleh PDRM untuk Android melalui Google Play.
Install aplikasi ini ke dalam telefon bimbit anda
Tekan Open dan buka aplikasi tersebut
Anda kini berada di muka hadapan aplikasi ini
Di bahagian Paparan Maklumat, akan ada 2 pilihan:

Akaun Bank Penipu
Nombor Telefon Penipu

Pilih Nombor Telefon Penipu
Masukkan nombor telefon yang dikehendaki
Tekan butang Semak untuk membuat semakan
Jika nombor ini ada dalam database PDRM, akan keluar paparan Hasil Maklumat Semakan. Contoh paparan adalah seperti berikut: “0374940433 Ada 1 Repot Polis. Carian Dibuat: 3 Kali”
Jika nombor ini tiada dalam database PDRM, Hasil Maklumat Semakan tidak akan memaparkan apa-apa.
Selesai

2. Check owner nombor telefon 0374940433 guna Truecaller
Truecaller ialah satu laman web dan juga aplikasi yang boleh gunakan untuk mengesan nombor telefon yang tidak dikenali.
Jangan bimbang, Truecaller adalah percuma. Cuma perlu daftar sebelum guna.

Cara guna website Truecaller
Berikut adalah cara untuk menggunakan Truecaller untuk semak nombor 03 7494 0433:

Layari laman web rasmi Truecaller di sini: https://www.truecaller.com
Akan keluar paparan “The world’s Best Caller ID and Spam Blocking app”
Masukkan nombor telefon dalam ruangan carian
Tekan butang Cari
Anda kini perlu login untuk buat semakan
Tekan butang SIGN IN WITH GOOGLE
Anda akan dibawa ke bahagian sign-in untuk Google.
Sila login seperti biasa dengan memasukkan username dan password seperti mahu login Gmail
Kemudian, setelah selesai, anda akan dibawa semula ke laman Truecaller
Sekarang, hasil carian nombor telefon +60 3 7494 0433 tadi anda akan tertera di skrin
Jika nombor ini ada dalam database Truecaller, akan keluar paparan nama pemilik nombor telefon
Jika nombor ini tidak ada dalam database Truecaller, akan keluar nombor telefon sahaja
Untuk versi percuma, anda hanya boleh memasukkan maksimum kepada lima nombor telefon sahaja.
Lebih daripada itu, anda perlu download aplikasi Truecaller.
Selesai

Cara guna aplikasi Truecaller
Berikut pula ialah cara untuk menggunakan aplikasi Truecaller untuk check no 03 7494 0433:

Download dahulu mobile app Truecaller

Untuk Android di Google Play
Untuk iPhone di Apple App Store

Install aplikasi Truecaller dalam telefon bimbit anda
Buka aplikasi tersebut
Masukkan nombor telefon anda
Tekan butang GET STARTED
Sila sahkan nombor telefon anda
Di bahagian Confirm Your Number, tekan butang Yes
Tekan butang Agree & Continue
Masukkan SMS yang dihantar ke telefon anda untuk pengesahan
Isikan bahagian Create Profile dengan mengisi  First Name dan Last Name sudah memadai
Tidak perlu masukkan Email
Tekan butang Continue
Tekan butang Next
Tekan butang Next lagi
Ikut arahan di bahagian Turn On Spam protection
Ini penting supaya anda boleh menerima notifikasi dan warning jika ada telemarketer cuba hubungi anda
Kembali semula ke aplikasi Truecaller
Tekan butang Allow Permission
Sekarang, anda telah selesai setup Truecaller
Sekarang, masukkan nombor telefon 03-74940433 yang ingin dicari dalam ruangan carian
Jika nombor ini ada dalam database Truecaller, akan keluar paparan nama pemilik nombor telefon
Jika nombor ini tidak ada dalam database Truecaller, akan keluar nombor telefon sahaja
Selesai

3. Semak pemilik phone number 0374940433 guna Whoscall
Aplikasi Whoscall berasal dari Taiwan.
Whoscall pun ada database sendiri.
Kita boleh terus block nombor telefon tersebut.
Cara guna aplikasi Whoscall
Whoscall tidak sediakan carian dan semakan melalui laman web.
Anda perlu download dan install Whoscall terlebih dahulu.
Berikut ialah cara untuk menggunakan aplikasi Whoscall untuk check no phone 03-74940433:

Download dahulu mobile app Truecaller

Untuk Android di Google Play
Untuk iPhone di Apple App Store

Install aplikasi Truecaller dalam telefon bimbit anda
Buka aplikasi tersebut
Tekan butang Next beberapa kali
Ambil Free Plan sahaja atau tekan butang Skip di bahagian atas skrin
Tekan butang Enable Now
Ikut arahan seterusnya di bahagian Call blocking & Identification
Ini penting supaya anda boleh menerima notifikasi dan warning jika ada telemarketer cuba hubungi anda
Kembali semula ke aplikasi Whoscall
Tekan butang Search di bahagian bawah skrin
Masukkan nombor telefon 03-74940433 di ruangan carian
Jika nombor ini ada dalam database Whoscall, akan keluar paparan nama pemilik nombor telefon
Jika nombor ini tidak ada dalam database Whoscall, akan keluar nombor telefon sahaja
Selesai

Akhir kata
Diharapkan agar perkongsian berkenaan nombor telefon 0374940433 akan memudahkan lagi urusan anda.
Jangan terlampau percayakan seseorang.
Jaga diri baik-baik.
Semoga bermanfaat.

PENAFIAN
Salam,
Saya Dhia.
Kami tidak bertanggungjawab ke atas nombor telefon +60 3 7494 0433 yang dipaparkan di sini.
Nombor telefon 03 74940433 ini adalah data carian pembaca.
Kalau bukan scammer, sila hubungi kami.
Kami akan check nombor 74940433 ini.
Semoga Allah selamatkan kita semua daripada scammer.

Categories Scammer Tags scam, scammer

Ini No Siapa?
1300300300 Nombor Siapa?0320374830 Nombor Siapa?0327242543 Nombor Siapa?0323874094 Nombor Siapa?0327261397 Nombor Siapa?0326332000 Nombor Siapa?0326123114 Nombor Siapa?0327229774 Nombor Siapa?0327230910 Nombor Siapa?0327025703 Nombor Siapa?0323874089 Nombor Siapa?0327224593 Nombor Siapa?0327229717 Nombor Siapa?0327806100 Nombor Siapa?0355103543 Nombor Siapa?0327832340 Nombor Siapa?0395441188 Nombor Siapa?0327195111 Nombor Siapa?095220855 Nombor Siapa?0327033000 Nombor Siapa?


Home / e-Government

Cara Daftar PIKAS 2021 (Program Imunisasi Industri Covid-19 Kerjasama Awam-Swasta)

Program Imunisasi Industri Covid-19 Kerjasama Awam-Swasta ini adalah inisiatif dari MITI dan MIDA. Perlaksanaan ini adalah terpakai untuk semua negeri-negeri di Malaysia. Jadi, jika anda adalah salah satu majikan dan pemain industri pembuatan atau manufacturing, jemput baca cara daftar PIKAS untuk pekerja-pekerja anda.
Izinkan kami berkongsi.
1. Cara daftar dan mohon PIKAS 2021
Berikut ialah cara untuk memohon PIKAS:

Layari laman web rasmi MITI di sini: https://www.miti.gov.my/redir/pikas/registrationform.html
Pilih untuk download samada Form 1 atau Form 2
Lengkapkan maklumat dalam borang yang disediakan dalam format Microsoft Excel
Hantar borang yang sudah dilengkapkan ke email [email protected]
Selesai

2. Kenapa majikan perlu daftar PIKAS?
Matlamat utama program kerjasama awam-swasta ini adalah bagi membantu dan memudahkan lagi usaha Kerajaan bagi mempercepatkan vaksinasi untuk rakyat dan mencapai imuniti kelompok (herd immunity).
Dengan cara meningkatkan pengambilan vaksinasi COVID-19 di kalangan tenaga kerja di Malaysia, iaitu warganegara dan bukan warganegara, ini akan dapat mengurangkan bilangan kluster COVID-19 dalam kelompok tempat kerja.

3. Sektor apa yang boleh daftar dan mohon PIKAS?
Syarikat dalam subsektor pembuatan kritikal termasuk elektrik dan elektronik, pemprosesan makanan, besi dan keluli, alat perubatan, alat pelindung diri (PPE), minyak dan gas serta produk getah termasuk pembuatan sarung tangan perubatan akan diberikan keutamaan untuk vaksinasi.

4. Pendaftaran PIKAS adalah wajib atau sukarela?
Seperti yang dimaklumkan, PIKAS adalah program imunisasi kerjasama awam-swasta yang menyasarkan pekerja- pekerja di sektor pembuatan yang mana MITI telah dilantik sebagai agensi pelaksana program imunisasi tersebut.
Penyertaan syarikat dan pekerja dalam PIKAS adalah secara sukarela. Walau bagaimanapun, alangkah baiknya jika semua pekerja kilang yang terlibat dapat mendaftar untuk kebaikan semua.

5. Perlu bayar atau tidak untuk dapatkan vaksin COVID-19 untuk pekerja kilang?
Tidak pelru bayar apa-apa. Vaksin COVID-19 akan diberikan secara percuma oleh Kerajaan di bawah program PIKAS ini.
Jika majikan memilih untuk membuat vaksinasi di premis kilang sendiri, kriteria 1,000 pekerja perlu dipenuhi.

6. Kriteria untuk menjalankan vaksinasi dan menubuhkan PPV di kilang sendiri
Syarikat harus mematuhi kriteria-kriteria berikut untuk menubuhkan PPV di kilang (on- site):

Syarikat perlu menyediakan lima (5) stesen utama untuk PPV, iaitu:

Pemeriksaan
Pendaftaran
Perundingan
Vaksinasi
Pemerhatian.

Syarikat juga perlu memastikan penyediaan perkara-perkara berikut:

bilangan pekerja bukan kesihatan yang mencukupi
menyediakan komputer dan alat elektronik yang mencukupi untuk semua stesen
stor penyimpanan yang sesuai untuk vaksin (jika diperlukan)
ambulans
pengurusan sisa klinikal
keselamatan dan kawalan orang ramai
kakitangan untuk pra-saringan dan pendaftaran (Stesen 1 dan 2)
perabot (kerusi/meja) dan kemudahan-kemudahan lain yang berkaitan.


Home / Finance

Cara Bank In Duit (Maybank, BSN, RHB, CIMB, Bank Islam, Ambank dll)

Untuk kali ini, kami akan menerangkan kepada anda bagaimana cara bank in duit atau kaedah-kaedah untuk memasukkan duit ke dalam bank. Sama ada ke akaun sendiri ataupun memindahkannya ke dalam akaun pihak lain.
Masih ramai tak tahu?
Bunyinya macam perkara yang biasa, tetapi hakikatnya ada yang masih tidak mengetahui cara untuk bank in duit ke dalam bank. Pelik, tetapi benar.
Cara 1: Kaunter dan CDM
Secara umumnya ada dua kaedah untuk bank in duit. Yang pertama ialah dengan berurusan di kaunter bank dan yang kedua dengan menggunakan perkhidmatan dalam talian.
Okay, kami terangkan kaedah pertama. Kaedah yang dianggap sebagai ‘tradisional‘. Ketika masih kecil, pasti kita mempunyai kenangan menemani ibu atau bapa ke bank untuk menyimpan atau memasukkan duit ke akaun pihak lain.
Bank in di kaunter
Anda hadir ke cawangan bank terdekat, mengambil nombor giliran dan menunggu sehingga giliran dipanggil untuk berurusan di kaunter. Dengan era ledakan teknologi maklumat, kaedah ini semakin kurang digunakan.
Namun begitu, masih ada yang menggunakan kaedah ini terutamanya dalam kalangan mereka yang telah berusia dan tinggal di kawasan kampung. Selain itu, bank in duit menggunakan kaedah ini juga menjadi pilihan kepada penyimpan akaun Tabung Haji.
Berurusan dengan Bank Islam, pemilik akaun biasanya menyimpan duit secara ‘tunai’ ke dalam akaun Tabung Haji masing-masing. Boleh dikatakan sehingga hari ini, kaedah ini masih digunakan terutamanya untuk akaun kanak-kanak.
Bank in melalui ATM / CDM
Selain ke kaunter-kaunter, kaedah yang kini dianggap juga sebagai ‘tradisional’ untuk bank in duit ialah dengan menggunakan mesin CDM (mesin deposit tunai).

CDM memberi kemudahan untuk seseorang memasukkan atau memindahkan duit secara tunai menggunakan mesin. Kaedah ini masih banyak digunakan. Hampir di setiap cawangan bank mempunyai CDM.
Ada juga CDM yang bersekali dengan ATM, dimana mesin yang kita mahu keluarkan duit, juga boleh dimasukkan duit.
Rujuk panduan dan cara guna mesin CDM untuk transfer dan masukkan duit.

Cara 2: Online banking
Baiklah. Itu kaedah bank in duit secara tradisional atau offline. Kini kita beralih pula kaedah yang menjadi pilihan ramai, secara dalam talian atau online.
Ledakan teknologi benar-benar mengubah landskap kehidupan seharian masyarakat. Sehingga urusan perbankan juga boleh dilakukan secara online, hanya di hujung jari sahaja.
Dengan kecenderungan masyarakat hari ini membeli-belah secara dalam talian menerusi pelbagai platform, boleh dikatakan urusan bank in duit secara online merupakan pilihan ramai. Tunai hanya digunakan untuk situasi tertentu sahaja. Selebihnya digunakan secara online.

Cara bank in duit secara online banking
Jadi, bagaimana mahu bank in duit secara online? Ada banyak kaedah.
Jika sudah ada akaun online, bagaimana mahu bank in duit? Begini caranya.
Log in akaun masing-masing. Dan anda akan mendapati segala maklumat akaun anda.
Baki akaun, sejarah akaun (urusan perbankan pengeluaran, pembayaran atau pemindahan wang). Ini sudah tentu memudahkan urusan anda.

Daftar akaun online banking dahulu
Bagaimana mahu mendaftar akaun online ini? Boleh hubungi bank-bank yang digunakan anda atau minta bantuan di cawangan perbankan berdekatan.
Yang asasnya ialah mendaftar akaun perbankan online dengan perkhidmatan bank yang anda gunakan.
Cara bank in duit Maybank
Jika Maybank, daftarkan akaun Maybank2U.

Cara bank in duit CIMB
Jika CIMB daftar akaun CIMB Clicks.

Cara bank in duit BSN
Jika BSN (Bank Simpanan Nasional), daftarkan myBSN.

Cara bank in duit Public Bank
Kalau Public Bank, daftar PBe.

Cara bank in duit RHB
Kalau RHB, daftar RHB Online Banking.

Cara bank in duit Bank Islam
Kalau Bank Islam, daftar Bank Islam Online Banking.

Cara bank in duit Ambank
Kalau Ambank, daftar Ambank Online Banking.

Begitu juga dengan akaun-akaun bank lain. Majoriti bank hari ini mempunyai perkhidmatan online. Ledakan teknologi sememangnya mengubah landskap sektor perbankan.
Kami tidak dapat senaraikan satu persatu kerana ia tidaklah sesukar mana. Hanya perlu ikut sahaja arahan yang diberikan.

Fungsi online banking yang lain
Buat pembayaran bil
Baiklah, di sini mempunyai dua cara untuk bank in duit. Sama ada anda mahu membayar atau memindahkan duit.
Jika ingin membayar, anda ketik pada pilihan pay (bayar). Kebiasannya pilihan ini adalah untuk membayar bil utiliti seperti elektrik, air, astro, bil telefon bimbit dan sebagainya.
Masukkan nombor akaun untuk pembayaran dan ikut langkah seterusnya. Secara automatik anda telah bank in duit ke dalam akaun anda untuk pembayaran bil yang dikehendaki.

Buat pindahan wang
Untuk memindahkan wang atau bank in duit kepada pihak/individu lain. Kaedahnya hampir sama.
Selepas log in, anda pilih ‘transfer’ (pindah). Anda kemudian akan diminta menyatakan bank yang ingin dipilih. Tiada batasan untuk anda memindahkan ke mana-mana bank.
Misalnya anda menggunakan Maybank2U dan ingin bank in duit ke pemilik akaun bank lain, tiada masalah. Anda hanya perlu memilih jenis bank, contohnya CIMB, Public Bank, Bank Islam dan sebagainya. Kemudian masukkan nombor akaun penerima serta namanya.

Instant transfer
Anda boleh memilih untuk ‘instant transfer‘ iaitu pemindahan segera atau pemindahan biasa. Bezanya ialah untuk instant tranfer, duit yang dimasukkan akan terus berpindah, manakala pemindahan biasa mengambil masa sekurang-kurangnya tiga hari bekerja (sekiranya melibatkan akaun daripada dua bank berbeza).
Kebiasaannya Instant Transfer mengenakan caj tertentu tetapi tidak terlalu mahal seperti RM1 atau kurang. Namun kebelakangan ini kebanyakkan bank telah memberikan caj percuma untuk perkhidmatan Instant Transfer.

Request TAC
Selepas itu masukkan jumlah duit yang anda ingin bank in. Contohnya RM100. Dan klik okay. Kebiasaannya anda akan diminta untuk ‘request’ TAC (Transaction Authorisation Code) untuk tujuan keselamatan ketika membuat transaksi dan melindungu akaun bank anda daripada diakses pihak lain.
Nombor TAC akan dihantar melalui mesej ke telefon bimbit anda, masukkan dan kemudian proses bank in duit anda telah selesai.

Guna mobile app
Oh, sebelum terlupa, kaedah perbankan online ini boleh digunakan sama ada menggunakan komputer ataupun telefon bimbit dengan majoriti bank telah mempunyai aplikasi perbankan internet dalam telefon bimbit. Anda hanya perlu memuat turun sahaja mengikut jenis bank yang anda gunakan.
Kebanyakkan pengguna hari ini cenderung memilih menggunakan aplikasi dalam telefon bimbit kerana lebih mudah. Bank in duit boleh dilakukan di mana-mana sahaja waima di luar negara sekali pun.

Mudah bukan?
Sebagai tambahan kepada cara bank in duit, kini terdapat satu aplikasi yang lebih mudah untuk para pengguna. Jika sebelum ini anda perlu mengingati atau menyimpan nombor akaun bank pihak/individu lain untuk urusan bank in duit, kini dengan aplikasi DuitNow, anda hanya perlu ingat nombor telefon sahaja.

Hebat bukan?
Aplikasi ini yang menggunakan telefon bimbit turut disokong 14 institusi perbankan di negara ini, bermaksud majoriti bank menawarkan perkhidmatan ini.

DuitNow
Bagaimana mahu mengaktifkan DuitNow? Muat turun aplikasi DuitNow ke dalam telefon bimbit anda. Kemudian daftar menggunakannya.
Yang penting ialah nombor telefon bimbit yang anda gunakan didaftarkan sekali dengan akaun perbankan yang anda gunakan.
Dengan cara itu, barulah bank in duit menggunakan DuitNow boleh dilakukan.

Akhir kata
Walaupun ada orang kata, kasih sayang lebih penting dari duit, mahu tidak mahu, kita mesti pandai seimbangkan kedua-duanya sekali.
Bila kita bank in kepada orang tersayang, mudah-mudahan datang juga rasa sayang.
Jadi, dengan ledakan teknologi hari ini, proses untuk bank in duit yang dulunya agak ‘leceh‘ kerana perlu ke kaunter bank dan sebagainya telah menjadi lebih mudah.
Semuanya di hujung jari anda.
Semoga bermanfaat.


Home / e-Government

Cara Daftar Vaksin Untuk Remaja Melalui MySejahtera (12 Tahun ke Atas, Bawah 18 Tahun)

Sebelum ini, hanya orang dewasa sahaja boleh mendaftar My Sejahtera melalui https://mysejahtera.malaysia.gov.my . Kini, remaja yang berusian 12 – 17 tahun dibenarkan register untuk mendapatkan vaksin Covid-19. Izinkan kami berkongsi cara daftar vaksin untuk remaja yang berusia 12 tahun ke atas.
Pada pendapat kami, untuk mudah mengetahui samada anak ini bukan lagi dikategorikan sebagai kanak-kanak, mereka sudah mempunyai Kad Pengenalan.
1. Cara daftar vaksin untuk remaja (ibu bapa tolong daftar)
Berikut ialah langkah-langkah ringkas untuk mendaftar MySejahtera untuk golongan remaja. Khas bagi ibu-bapa yang ingin tolong daftar untuk orang lain, iaitu bagi pihak anak.
Pendaftaran ini juga dibenarkan untuk lebih dari satu tanggungan.

Pastikan anda sudah install dan daftar MySejahtera terlebih dahulu
Buka aplikasi MySejahtera
Di muka hadapan aplikasi, ada beberapa butang seperti:

Hotspot
Helpdesk
Digital Health
COVID-19 Vaccination
SOP
More

Klik More
Seterusnya, akan keluar beberapa butang yang lain seperti:

Hotspot Tracker
Manage Dependents
COVID-19 Vaccination
Locate Health Screening Facility
Behavioural Risk
Digital Healthcare
Additional Resources
Standard Operating Procedure (SOP)
Helpdesk
FAQs
Proclamation of Emergency

Klik Manage Dependents
Akan keluar My Dependents. Note: Please add only dependents who do not have access to a smartphone
Tekan butang Add dependents
Masukkan maklumat seperti dipinta
Tekan butang Save
Jika ingin tambah lagi maklumat anak untuk mendaftar vaksin, klik Add another
Ulang sehingga selesai buat pendaftaran vaksin untuk semua anak yang berusia 12 – 17 tahun
Sila tunggu tarikh temujanji vaksinasi yang akan dimaklumkan kelak melalui MySejahtera

Walaupun sudah boleh memdaftar, keutamaan sekarang adalah untuk kumpulan yang berisiko terlebih dahulu. Selepas golongan ini selesai, ia akan beralih kepada golongan kanak-kanak dan remaja.

2. Cara daftar vaksin untuk remaja (register sendiri)
Sebelum ini, kebenaran untuk mendaftarkan tanggungan oleh MySejahtera hanyalah tertakluk kepada tanggungan yang berusia 18 tahun dan ke atas sahaja. Contohnya, ibu-bapa boleh daftar untuk anak-anak yang berusia 18 tahun ke atas seperti OKU. Contoh lain, anak-anak boleh buat pendaftaran untuk ibu-bapa yang tidak mempunyai telefon bimbit.
Sekarang, jika anak-anak anda mempunyai telefon bimbit sendiri, pendaftaran vaksin untuk remaja ini boleh dibuat sendiri. Kebaikannya di sini, ibu bapa tidak perlu daftar untuk orang lain.

Sila baca cara daftar MySejahtera dan ikuti sehingga selesai.

Akhir kata
Semoga perkongsian berkenaan cara daftar vaksin untuk remaja berusia 12 – 17 tahun ini akan memudahkan lagi  urusan anda.
Semoga bermanfaat.


Home / e-Government

Cara Memohon PTPTN Kali Kedua (Permohonan Online di ptptn.gov.my/ionline)

Perkongsian pada hari ini akan ditujukan khas buat semua golongan pelajar yang bakal melanjutkan pelajaran di peringkat tinggi tidak kira diploma ataupun ijazah. Musim kemasukan pelajar-pelajar ke Institusi Peringkat tinggi bakal bermula. Jadi, pada hari ini kami akan berkongsi dengan anda tentang cara memohon PTPTN kali kedua.
Cara memohon PTPTN kali kedua
Adakah anda seorang pelajar yang telah melakukan pinjaman PTPTN sebelum ini dan ingin melanjutkan pengajian ke peringkat tinggi namun tidak mempunyai pembiayaan wang yang mencukupi?
Jangan risau kami akan menerangkan kepada anda cara memohon PTPTN kali kedua.
Sebelum itu, kami akan menerangkan syarat-syarat khas yang melayakkan anda untuk melakukan permohonan pinjaman PTPTN kali kedua.
1. Syarat-syarat kelayakan permohonan PTPTN kali kedua

Bagi peminjam PTPTN yang terdahulu, anda perlu pastikan anda telah tamat pengajian terlebih dahulu sebelum anda memohon untuk meminjam buat kali kedua.
Anda perlu memastikan anda telah menyelesaikan baki pinjaman sekiranya anda seorang pelajar yang membatalkan pinjaman atau anda berhenti pengajian (Tidak habis belajar).

2. Syarat khas permohonan PTPTN

Warganegara Malaysia.
Berumur tidak lebih dari 45 tahun.
Telah berjaya mendapat tawaran sambung belajar dari institusi pengajian sama ada pengajian awam ataupun pengajian tinggi.
Tiada penaja.
Telah membuka akaun SSPN-i.

Baiklah, mari kita terus masuk kepada cara membuat permohonan PTPTN kali kedua.
3. Cara membuat permohonan PTPTN kali kedua
Perlu diingat bahawa permohonan PTPTN kali kedua hanya boleh dilakukan secara online.

Pastikan anda telah membuka akaun SSPN-i dan menyediakan surat tawaran kemasukan ke Institusi Pengajian Tinggi terlebih dahulu.
Sebelum anda membuat permohonan, anda perlu ke cawangan Bank Simpanan Nasional untuk membeli nombor Pin PTPTN yang bernilai RM5.00.
Pastikan anda membuat permohonan sebelum tarikh tutup permohonan PTPTN anda.
Setelah mendapatkan nombor Pin, anda perlu membuka laman web PTPTN.
Klik pada Pendaftaran Permohonan Pinjaman.
Kemudian, lengkapkan pendaftaran anda dengan mengisi maklumat peribadi anda seperti nombor kad pengenalan dan kata laluan anda untuk melengkapkan permohonan online anda.
Apabila selesai mengisi maklumat anda, klik Bayar.
Pada halaman berikutnya anda dikehendaki melakukan pembayaran.
Pilih salah satu kaedah pembayaran yang anda ingin gunakan dan tekan pada Bayar Dengan FPX.
Selesai anda melakukan pembayaran, maka anda kini boleh melakukan permohonan pinjaman kali kedua anda.
Permohonan kali kedua anda boleh dilakukan pada pautan ini: https://www.ptptn.gov.my/ionline/
Setelah membuka, klik pada Pendaftaran Yang Belum Lengkap.
Pop-up akan muncul dan anda perlu klik Ok.
Lengkapkan butiran peribadi pada borang yang disediakan dan klik Simpan Dan Seterusnya.
Butiran pekerjaan, butiran pasangan/penjaga dan butiran kurses perlu anda isikan dengan maklumat yang relevan dan sahih. Sekiranya anda belum bekerja maka tinggalkan dan klik Simpan.
Untuk pengesahan permohonan, klik sahaja butang Ya.
Cetak borang permohonan anda sebagai bukti dan rujukan pada masa akan datang.
Selesai.

Akhir kata
Diharap agar perkongsian pada hari ini akan memudahkan urusan anda melakukan pinjaman PTPTN buat kali kedua.
Buatlah pinjaman mengikut kesesuaian dan keperluan anda, janganlah tamak semasa ingin melakukan pinjaman PTPTN kerana anda perlu ingat, ini adalah pinjaman dan sekiranya anda meminjam anda perlu membayar balik pinjaman PTPTN tersebut. Jadi berwaspada dan beringatlah tentang perkara tersebut.

Semoga bermanfaat.


Home / Technology

Kenapa iPhone Tak Boleh On (Mati & Tidak Boleh Start)

Geram rasa bila iPhone tak boleh dihidupkan. Dalam otak, akan mula berfikir berapa banyak duit perlu dikeluarkan untuk baiki nanti. Usah risau, jemput baca kenapa iPhone tak boleh on langsung dahulu.
Selepas itu, baru boleh fikirkan samada perlu dibaiki atau beli baru.
Sedikit mengenai iPhone
iPhone ialah telefon pintar yang direkabentuk dan dipasarkan oleh Apple. Peranti ini boleh berfungsi sebagai telefon kamera, pemain multimedia mudah alih, dan klien internet untuk emel dan melayari web.
Telefon multimedia ini tidak menggunakan kekunci fizikal tetapi dilengkapi dengan skrin sesentuh dengan kekunci maya. iPhone menggunakan sistem operasi yang dikenali sebagai iOS. Pelbagai versi iPhone telah berjaya dijual dan yang terkini, iPhone 11 Pro telah dilancarkan pada September 2019, dan telah mula dijual kepada pengguna.
Masalah iPhone
Bagi anda yang sudah mempunyai iPhone, anda pasti akan menjangkakan bahawa ia akan berfungsi dengan elok. Walau bagaimanapun, sejauh mana canggihnya dan kebolehan peranti telefon pintar anda, ia tetap akan mempunyai masalah dari semasa ke semasa.
Telefon pintar menjadi cepat panas, aplikasi tiba-tiba lagging, telefon anda tidak boleh dihidupkan dan sebagainya. Dalam artikel ini, akan dikongsikan sebab-sebab iPhone anda tidak boleh dihidupkan, ataupun dalam bahasa mudah, tidak boleh turn on, berserta dengan cara untuk mengatasinya.

Kenapa iPhone tak boleh on?
Bateri atau charger ada masalah
Pertama sekali, masalah ini adalah berkaitan dengan pengecasan telefon anda. Masalah ini akan timbul apabila iPhone anda tidak dapat dihidupkan atau tidak boleh dicas. Ia mungkin berpunca daripada bateri telefon pintar anda ataupun pada proses pengecasan. Untuk memeriksa masalah ini, anda boleh ikuti langkah-langkah ini:

Gunakan kabel USB Apple dan power adapter, cas iPhone anda selama sejam.
Lihat pada skrin iPhone anda selepas sejam, sekiranya tiada ikon menunjukkan bahawa telefon anda sedang dicas, periksa kabel USB Apple tersebut, sama ada boleh digunakan untuk iPhone yang lain. Sekiranya kabel tersebut yang bermasalah, gunakan kabel lain yang berfungsi.
Untuk pilihan lain, cuba gunakan iTunes pada komputer anda dan sambungkan dengan iPhone anda menggunakan kabel yang berfungsi. Sekiranya komputer anda dapat mengesan iPhone anda, anda akan dapat lihat status pengecasan bersebelahan dengan nama iPhone anda, tertera di komputer anda.
Sekiranya iPhone anda tidak mengecas, masalah mungkin adalah pada bateri. Jangan cuba sendiri untuk gantikannya dengan yang baru, sebaliknya minta bantuan pada Apple Support atau mana-mana Apple Store yang terdekat.

Suhu sekeliling tak sesuai
Selain itu, masalah iPhone anda tidak boleh dihidupkan juga berpunca daripada suhu iPhone anda. iPhone dibangunkan untuk beroperasi dengan lancar dalam keadaan suhu yang tertentu, iaitu sekitar 32-95 Fahrenheit, ataupun sekitar 0-35 darjah Celsius.
Sekiranya suhu sekeliling adalah lebih panas ataupun lebih sejuk daripada julat suhu ini, maka tidak mustahil iPhone anda mampu bermasalah.

Hal ini kerana suhu sekeliling ini juga mampu mempengaruhi suhu bahagian dalaman iPhone anda, misalnya apabila suhu menjadi terlampau panas. Disebabkan peranti iPhone anda juga menggunakan besi, maka iPhone anda mampu menjadi pengalir haba yang baik, memudahkannya menjadi panas sekiranya suhu sekeliling meningkat. Tanda-tanda awal yang terjadi pada iPhone anda apabila mula menjadi panas:

IPhone anda berhenti mengecas
Skrin iPhone anda menjadi malap
Notifikasi akan naik menyatakan suhu iPhone anda meningkat
Beberapa program akan ditutup secara tiba-tiba

Pemanasan atau penyejukkan melampau pada bahagian dalaman iPhone ini akan menyebabkan iPhone anda akan ‘tidur’ atau terpadam seketika sehingga suhu sekeliling menjadi normal.
Sekiranya iPhone anda menjadi terlampau panas dan tidak boleh dihidupkan, anda perlu bawa peranti anda itu jauh daripada matahari dan biarkan ia di tempat yang lebih sejuk.
Sekiranya iPhone anda menjadi terlampau sejuk, bawa ia ke tempat yang lebih panas. Kemudian, cuba hidupkan iPhone anda.

Skrin blackout
Punca lain yang membawa kepada masalah ini adalah pada skrin. Kemungkinan skrin anda telah ‘mati’, ataupun perisian yang bermasalah. Anda boleh cuba untuk meminta sesiapa untuk menelefon anda.
Sekiranya iPhone anda berbunyi tetapi tiada apa yang tertera pada skrin, maka iPhone anda tiada masalah, tetapi anda perlu manggantikan skrin iPhone anda. Jangan cuba untuk gantikannya sendiri, sebaliknya minta bantuan pada yang profesional di mana-mana Apple Store yang berdekatan.
Dalam sesetengah kes, penggantian skrin terkandung dalam warranty semasa pembelian iPhone, maka anda boleh menggantikan skrin anda secara percuma.

iPhone tak boleh on sebab masalah perisian iOS
Di samping itu, iPhone anda tidak boleh dihidupkan, mungkin berpunca daripada masalah software crash, ataupun masalah pada perisian. Anda boleh cuba membaikinya sendiri menggunakan kaedah hard reset, ataupun rujuk bantuan daripada Apple Storeyang berdekatan sekiranya kaedah hard reset tidak berkesan. Faktor terakhir yang membawa kepada masalah iPhone anda tidak boleh dihidupkan adalah kerana perkakasan yang tidak berfungsi (hardware malfunction).
Telefon iPhone diperbuat daripada gabungan kaca, besi dan plastic. Ia mudah untuk dirosakkan. IPhone anda tidak akan bolh dihidupkan sekiranya terjadi hentakan pada badannya, sama ada terjatuh, dihempap ataupun terkena air.
Anda perlu menghubungi Apple Support untuk mengetahui apa yang perlu dilakukan. Sama ada masalah ini membawa kepada CPU ataupun bahagian motherboard, kerosakan daripada air ataupun masalah lain, hanya pihak Apple Support sahaja yang mampu memberi panduan terbaik kepada anda.

Akhir kata
Persoalan kenapa iPhone tak boleh on langsung sudah dijawab di atas. Sekiranya iPhone hang, juga perlu tengok simptom yang sama.
Kalau mahu lebih lanjut, boleh baca penerangan rasmi di laman web Apple.
Apabila ia tidak boleh dihidupkan, pasti akan menyusahkan diri sendiri. Jadi, adalah disyorkan untuk anda membuat backup secara berkala pada peranti anda. Sekurang-kurangnya, apabila iPhone anda tidak boleh dibaiki, data anda masih tersimpan dan anda mampu untuk mendapatkannya kemudian menggunakan peranti lain.
Diharapkan senarai faktor di atas dapat membantu anda.
Semoga bermanfaat.


Home / Finance

Cara Daftar THiJARI Online (Register & Login di thijari.com.my)

Anda mungkin dengar, ramai orang kata sistem THiJARI yang terbaru ini boleh buat pindahan dari satu akaun Tabung Haji ke akaun yang lain tanpa caj. Mesti teruja bukan, sebab macam Maybank2u pula. Maka, izinkan kami berkongsi cara daftar THiJARI online dengan langkah yang mudah.
Sekadar mencelah, jika anda ada guna Maybank2u, boleh baca cara link Tabung Haji dengan Maybank. Mudah juga untuk semak baki terkini.
Sedikit mengenai THiJARI
Sebenarnya ramai individu yang tidak mengetahui mengenai kewujudan portal Tabung Haji Online atau dikenali sebagai eTHiJARI. Ia boleh digunakan untuk menjalankan urusan berkaitan dengan akaun simpanan TH.
Dulu, ia dikenali sebagai MyTaHa. MyTaHA merupakan nama awal bagi portal TH Online ini. Selepas itu, dijenamakan semula sebagai eTHiJARI.
Kini, penjenamaan terbaru ialah THiJARI.
Syarat sebelum buat pendaftaran THiJARI online

Kemaskini maklumat peribadi anda di mana-mana kaunter Tabung Haji terlebih dahulu
Yang paling penting, pastikan anda sudah daftarkan nombor telefon bimbit anda
Jika nombor telefon telah bertukar, sila kemaskini kepada yang terbaru
Untuk kemaskini, anda boleh pergi ke mana-mana cawangan Tabung Haji berhampiran anda.
Anda perlu mendaftar nombor telefon anda untuk mendapatkan penghantaran nombor TAC
Jangan lupa untuk membawa buku akaun simpanan Tabung Haji sekali dan kad pengenalan kerana terdapat proses pengesahan diri yang akan dilakukan melalui ibu jari.
Anda mesti menghadirkan diri, tidak boleh wakil

Cara daftar THiJARI online

Sama seperti bank konvensional lain, untuk menggunakan THiJARI ini juga mempunyai cara yang tertentu di mana ia memerlukan anda untuk mendaftar terlebih dahulu.

Bagaimana cara daftar THiJARI buat kali pertama? Ikut langkah seperti di bawah:

Layari laman web rasmi https://www.thijari.com.my
Pilih bahasa di bahagian atas, samada Bahasa Malaysia atau English
Untuk panduan ini, kami gunakan Bahasa Melayu sahaja
Di bahagian Pendaftaran Kali Pertama, masukkan Butiran Pelanggan yang dikehendaki
Masukkan nombor Kad Pengenalan Anda
Masukkan Nombor Akaun Tabung Haji anda
Klik Seterusnya
Jika anda menerima ralat [HOST00096]: No telefon anda tiada dalam rekod TH. Sila hadir di mana-mana kaunter TH berdekatan; sila baca syarat seperti yang kami kongsikan di atas.
Jika tiada ralat, ini bermakna nombor IC dan nombor akaun TH anda adalah sepadan.
Isikan nombor telefon sekali lagi untuk pengesahan.
Sila buat semakan dan pengesahan untuk nombor IC, nombor akaun Tabung Haji dan nombor telefon bimbit dengan memasukkan nombor TAC yang dihantar ke telefon bimbit anda.
Jika tidak terima TAC, sila hubungi penyedia komunikasi anda
Seterusnya, isikan butiran-butiran yang dikehendaki seperti Kata Nama, Kata Laluan, Nama Pengguna dan juga Negeri Terkini.
Semak semula butiran yang dimasukkan tadi
Klik Terima Terma & Syarat
Pendaftaran THiJARI anda kini sudah selesai
Kini anda sudah boleh menggunakannya dengan login menggunakan username dan password. Jadi penting untuk ingat kedua maklumat tersebut!

Nota: Tidak lagi perlukan nombor pin eTHiJARI
Untuk sistem eTHiJARI yang dulu, anda perlukan nombor pin.
Untuk THiJARI yang baru ini, ia tidak diperlukan lagi.

Cara login THiJARI

Layari laman web rasmi https://www.thijari.com.my
Pilih bahasa di bahagian atas, samada Bahasa Melayu atau English
Untuk panduan ini, kami gunakan Bahasa Melayu sahaja
Di bahagian ID Pengguna, masukkan ID Pengguna yang anda masukkan semasa proses pendaftaran tadi
Masukkan Kata Laluan yang dipilih tadi
Klik Log Masuk
Kini, anda sudah berjaya login dan melihat baki amaun Tabung Haji

Senarai perkhidmatan Tabung Haji online THiJARI
Terdapat beberapa perkhidmatan yang ditawarkan di bawah eTHiJARI ini, antaranya seperti:

Semakan pendaftaran haji

Pengguna boleh melakukan semakan status pendaftaran haji. Antara maklumat yang boleh diperolehi adalah seperti nombor daftar haji, tahun daftar haji dan tahun giliran haji.

Pendaftaran haji

Untuk pendeposit TH yang belum mendaftar haji, anda boleh berbuat demikian dengan melakukan pendaftaran haji melalui portal TH Online ini.

Cetakan slip pendaftaran haji

Anda boleh mencetak slip pendaftaran haji bagi memudahkan rujukan dan simpanan.

Cetakan jadual penerbangan

Individu yang terpilih untuk menunaikan haji melalui TH boleh mencetak surat jadual penerbangan melalui portal online ini, mudah bukan?

Pertanyaan baki akaun

Boleh menyemak baki semasa di dalam akaun simpanan TH. Caranya adalah dengan mendaftar masuk, pilih menu Deposit dan pilih ‘Pertanyaan Baki’. Anda akan diminta untuk memilih senarai akaun di dalam TH anda dan klik ‘Semak’.

Pindahan simpanan

Pindahan wang juga boleh dilakukan sama ada daripada akaun sendiri kepada akaun anak/jagaan, daripada akaun anak/jagaan kepada akaun sendiri dan daripada akaun sendiri kepada akaun pihak ketiga.

Penyata akaun

Dengan pendaftaran THiJARI, anda boleh menyemak penyata akaun simpanan untuk melihat pergerakan keluar masuk duit dan agihan pendapatan dividen dan bonus TH.

Kemaskini akaun

Portal Online ini juga boleh digunakan untuk menambah akaun TH anak/jagaan dan juga akaun pelaburan  TH IPD-KWSP; serta perkhidmatan lain untuk sebarang penambahan akaun.

Favourite account

Anda boleh menyelenggara akaun-akaun TH yang sering digunakan untuk pindahan baki seperti akaun TH suami atau isteri, ibu bapa dan anak-anak.

Maklumat keselamatan

Jika anda ingin mengubah atau menyelenggara perkara-perkara berkaitan maklumat keselamatan akaun eTHiJARI.

Akhir kata
Proses pendaftaran THiJARI tidaklah sesukar mana. Kami harap, dengan adanya artikel mengenai cara daftar THiJARI ini, dapat memudahkan urusan anda.
Untuk yang tidak biasa, masih lagi perlu buat panggilan dan tulis surat untuk rayuan haji. Untuk yang celik IT, segala-galanya boleh nampak dalam sistem ini.
Semoga bermanfaat.


Home / Finance

Permohonan Bantuan e-CAP KWSP (Untuk Majikan, COVID-19)

Berita baik untuk semua majikan yang terjejas akibat Coronavirus COVID-19. Kini Kumpulan Wang Simpanan Pekerja telah membuka permohonan bantuan e-CAP KWSP untuk majikan. Ini membolehkan majikan menangguhkan pembayaran EPF.
Kumpulan Wang Simpanan Pekerja (KWSP) telah melancarkan Program Bantuan Majikan COVID-19 (e-CAP) bagi memberi sokongan kepada perusahaan kecil dan sederhana (PKS) yang terjejas akibat pandemik global.
Sedikit mengenai KWSP e-CAP
Ramai tahu, pekerja boleh buat pengeluaran i-Lestari.
Bagaimana pula dengan majikan? Mereka juga terjejas.
Usah bimbang.
Kerajaan masih prihatin dengan majikan dan usahawan dengan inisiatif e-CAP.
e-CAP memberi fleksibiliti kepada majikan yang layak, memilih untuk membuat permohonan penangguhan dan penstrukturan semula caruman majikan bagi bulan caruman April, Mei dan atau Jun 2020. Bayaran untuk caruman tertangguh bagi bulan yang dipilih boleh dijelaskan dalam tempoh maksimum tiga bulan.

Bagi majikan yang memilih untuk menangguhkan caruman April 2020, pembayaran yang disusun semula itu akan bermula dari Julai 2020, berakhir pada September 2020.

Bagi mereka yang membuat permohonan untuk bulan Mei, pembayaran yang disusun semula untuk bulan itu akan bermula dari bulan Ogos hingga Oktober 2020, sementara bagi mereka yang memohon bulan untuk Jun, pembayaran mereka yang disusun semula itu akan bermula dari September 2020 hingga November 2020.

Majikan yang memilih untuk memohon e-CAP juga diingatkan bahawa dividen pembayaran lewat akan tetap dikenakan, bagaimanapun KWSP akan mempertimbangkan untuk memberi pengecualian atau pengurangan caj pembayaran lewat mengikut kes-kes secara berasingan.

Syarat kelayakan Program Bantuan Majikan COVID-19 (e-CAP)

Majikan PKS yang menggajikan 200 orang pekerja atau kurang.
Memastikan semua bayaran caruman (syer majikan dan pekerja) setakat caruman bulan Februari 2020 (gaji bulan Januari 2020) adalah teratur.
Memastikan majikan telah menyelesaikan bayaran caruman syer pekerja sepenuhnya untuk bulan yang dimohon (April, Mei dan Jun).

Secara ringkasnya, untuk layak menerima e-CAP, majikan PKS mesti mempunyai 200 pekerja dan ke bawah, dan memastikan bahawa semua pembayaran caruman bulanan (bahagian pekerja dan majikan) hingga Februari 2020 telah dibayar. Majikan juga harus memastikan bahawa bahagian pembayaran pekerja untuk bulan caruman yang dipohon (April, Mei atau Jun) telah dibayar.

Permohonan bantuan KWSP untuk majikan

Majikan boleh memohon kemudahan eCAP melalui i-Akaun (Majikan) bermula 23 April 2020 dan perlu memastikan bahawa permohonan untuk bulan sebelumnya telah diluluskan sebelum membuat permohonan baharu.

Langkah-langkah dan cara mohon bantuan e-CAP adalah seperti berikut:

Pergi ke laman rasmi KWSP di https://www.kwsp.gov.my/ms/
Pilih bahasa samada Bahasa Melayu atau Bahasa Inggeris
Kami cadangkan, pilih BM di bahagian atas kanan
Klik LOG MASUK di bahagian menu atas
Pilih i-AKAUN (MAJIKAN)
Anda akan dibawa ke satu laman lain
Sekali lagi, untuk pilihan bahasa, pilih BM
Masukkan ID PENGGUNA
Klik Teruskan
Masukkan KATA LALUAN
Lihat di bahagian menu atas
Klik e-CAP
Baca butiran Program Bantuan Majikan COVID-19 (e-CAP)
Klik Seterusnya
Ikut panduan yang seterusnya sehingga selesai

Kemudahan e-CAP melengkapkan beberapa inisiatif lain yang dilancarkan oleh KWSP bagi membantu ahli, mengekalkan mata pencarian mereka serta memberi sokongan kepada perniagaan.
Ia merangkumi inisiatif pengurangan bayaran caruman syer pekerja daripada 11 peratus kepada 7 peratus, pengeluaran simpanan dalam Akaun 2 iaitu Pengeluaran i-Lestari dan pelanjutan tempoh untuk majikan membayar caruman syer majikan bagi bulan April 2020 ke hujung bulan ini.
Akhir kata
Diharapkan agar perkongsian permohonan bantuan e-CAP KWSP ini dapat membantu anda untuk terus mengekalkan pekerja.

Untuk makluman tambahan, majikan juga boleh merujuk link berikut https://www.kwsp.gov.my/ms/ecap-faq. Bagi yang terjejas, jangan lupa apply iSinar dengan baca cara memohon i-Sinar KWSP yang baru diumumkan oleh kerajaan.
Semoga bermanfaat.


Home / Finance

sarawakpay.sarawak.gov.my (Cara Daftar Sarawak Pay untuk Pengguna dan Pemilikan Tunggal)

Khas untuk warga Sarawak! Kerajaan negeri Sarawak telah mewujudkan aplikasi Sarawak Pay yang merupakan e-wallet di mana pengguna boleh menggunakannya dalam kehidupan harian secara selamat. Anda boleh melihat secara ringkas apa itu Sarawak Pay di laman sarawakpay.sarawak.gov.my.
Untuk memastikan penyertaan dari luar bandar, Sarawak Pay bekerjasama dengan Bank Simpanan Nasional (BSN) untuk memudahkan lagi pemindahan wang secara dalam talian melalui Ejen Bank Berdaftar BSN di tempat-tempat yang tiada akses kemudahan perbankan seperti mesin juruwang automatik (ATM).
Izinkan kami berkongsi dengan lebih lanjut mengenai Sarawak Pay.
1. Apakah yang menarik di sarawakpay.sarawak.gov.my?
Antara kegunaan Sarawak Pay ialah:

Menyimpan wang anda secara digital
Membuat pembayaran
Memindahkan wang dan menerima wang
Mempunyai fungsi pintar seperti perpecahan bil (split bill)
Meminta pembayaran dari rakan
Melihat sejarah transaksi
Membayar utiliti dan bil majlis tempatan

Anda boleh melihat dengan lebih lanjut tentang Sarawak Pay di laman rasmi sarawakpay.sarawak.gov.my.

2. Macam mana nak guna Sarawak Pay?
Sama seperti aplikasi e-wallet yang lain, pengguna hanya perlu imbas dan membuat pembayaran melalui kod QR dari peniaga yang juga menggunakan Sarawak Pay atau yang terdapat pada bil anda.
Yang menariknya, Sarawak Pay turut menawarkan mata ganjaran kepada pengguna dan nilai ganjaran tersebut anda boleh gunakan untuk membayar bil.

3. Cara daftar Sarawak Pay sebagai pengguna
Untuk mendaftar sebagai pengguna di Sarawak Pay, berikut adalah cara-caranya:

Muat turun aplikasi ini di telefon bimbit anda.
Untuk pengguna Android, sila download di Google Play.
Untuk pengguna Apple, sila download di Apple Store.
Selepas muat turun, buka aplikasi tersebut. Pilih New User Registration.
Pilih kewarganegaraan anda.
Masukkan butiran yang diperlukan seperti:

Nama
Nombor kad pengenalan
Nombor telefon bimbit
Emel
Username
Password

Tick pada kotak Accept the terms & conditions.
Tekan Next.
Masukkan alamat anda.
Tekan Next.
Ambil gambar kad pengenalan anda.
Tekan Next.
Ambil video selfie anda selama 3 saat.
Anda akan menerima nombor TAC pada telefon bimbit anda
Masukkan TAC yang diterima.
Tekan Verify.
Masukkan 6 digit Payment pin. Pastikan anda mengingati nombor pin ini.

Pendaftaran anda sudah selesai.

4. Bagaimana untuk daftar sebagai perniagaan di Sarawak Pay?
Jika anda merupakan peniaga dan ingin menggunakan Sarawak Pay untuk perniagaan anda, berikut adalah cara-cara untuk mendaftar sebagai perniagaan bagi Pemilik Milikan Tunggal:

Muat turun aplikasi ini di telefon bimbit anda.
Untuk pengguna Android, sila download di Google Play.
Untuk pengguna Apple, sila download di Apple Store.
Selepas muat turun, buka aplikasi tersebut.
Pilih Merchant.
Pilih Merchant Account.
Masukkan butiran berikut seperti:

Nama kedai/nama perniagaan
Alamat
Jenis perniagaan
Nombor pendaftaran perniagaan

Masukkan maklumat bank. Penting: Sila gunakan akaun bank persendirian anda dan bukan akaun bank syarikat atau orang lain.
Muat naik gambar kad pengenalan dan gambar premis perniagaan.
Tekan Submit.
Anda akan menerima emel pengesahan dari pihak Sarawak Pay untuk status pendaftaran perniagaan anda.
Setelah pendaftaran berjaya, kod QR anda akan diaktifkan.

Anda sudah boleh menggunakannya untuk menerima pembayaran dari pembeli.

5. Anda ada masalah untuk mendaftar?
Jika anda mempunyai masalah untuk mendaftar di Sarawak Pay, sila ajukan masalah anda di sini:

1-300-88-7722
[email protected]
sarawakpay.sarawak.gov.my/

Akhir kata
Dengan aplikasi ini, kini warga Sarawak boleh berurusan dengan lebih mudah lagi.
Jika anda salah seorang anak Sarawak yang layak, anda akan menerima bantuan BKSS 6.0. Kami ada kongsikan cara semak bantuan ini di bkss.sarawak.gov.my.


Home / Technology

Cara Setting Remote Astro (Dan Sambung Dengan TV)

Kepada pengguna setia Astro, anda mungkin pernah mengalami situasi di mana alat kawalan Astro anda terjatuh lalu ianya sudah tidak boleh digunakan lagi kerana mengalami kerosakan . Memang sukar untuk membaiki remote Astro anda yang telah rosak. Namun pada hari ini izinkan kami berkongsi dengan anda cara setting remote Astro anda sekiranya anda telah membuat keputusan untuk membeli yang baru.
Perlu diingat bahawa bukan semua model remote Astro anda mempunya kod pengaktifan yang sama. Lain jenis model remote anda, lain nombor kod pengaktifannya nanti. Kami akan kongsikan juga dalam artikel ini nombor kod untuk anda berdasarkan model remote anda dan jenis TV anda.
Cara setting remote Astro

Keluarkan dan pasangkan bateri remote Astro anda.
Letakkan remote Astro anda menghadap dengan dekoder Astro anda dan tv anda agar dapat memudahkan proses pembacaan signal oleh dekoder Astro anda.
Setelah itu anda perlu mencari butang yang ada tertera ”TV” dan butang yang tertera “OK”, dan anda perlu klik pada kedua-dua butang tersebut secara serentak.
Anda perlu tekan dua butang tersebut sehingga lampu LED pada remote Astro anda mengeluarkan kelip sebanyak 2 kali.
Selepas itu anda perlu masukkan 4 kod nombor pengaktifan seperti yang dijelaskan di atas.
4 kod ini berbeza mengikut jenis model TV anda dan juga remote Astro anda.
Kami akan kongsikan kod-kod di bawah.
Setelah memasukkan 4 kod, lampu LED pada remote Astro anda akan berkelip sebanyak 2 kali lagi menandakan kod yang anda masukkan boleh diterima dan betul.
Selesai sudah proses setting remote Astro anda.

Kod-kod mengikut jenama TV anda
Untuk maklumat lanjut anda boleh melayari laman web rasmi Astro pada pautan ini.
SAMSUNG
0060 0812 0618 0178 0587 0009 0093 0556 1235 0108 0037 0217 0264 0370 0072 0156 1208 0766 0814 0216 0290 0821 0163
SONY
1825 1505 0011 1651 0036 0650 1010 0037 0056 0093 0170 0074
PHILIPS
0037 0556 1744 0772 1246 1304 0178 0108 0195 0087 0374 0760 0343 0595 0009 0200 0361 1521
PANASONIC
0650 0226 1650 1636 0108 1310 0037 0556 0163 1208 0508 0896 0361 0853 1335 0367 0516 0548 0001

TOSHIBA
1508 0508 0060 0009 0714 0036 0156 1656 0070 0093 2060 0264 1935 0412 1164 0618 1582 0650 0821 1704 0217 0109 1457 1916 1908 0698 0037 0736 1556 1037
LG
1423 0001 0178 0037 0556 0876 0370 1768 0377 0009 0714 0060 0217 0108 0216 0290 0163 0606 0109 0689 0715 0823 0829 1556 1191 0247 0367 1681 1539
PIONEER
1260 0760 0011 1070 1457 0698 0109 0037 0287 0556 0428 0370 0343 0361 0486 0512
SHARP
0093 0009 1393 0036 0491 0818 0256 1819 0650 0294 0653 0412 0516 0200 0760 2214

JVC
0653 1818 0036 1153 0606 1653 0371 0508 0731 0683 0192 0218 0418 0093 0650
HISense
0848 0208 0009 0145 0156 0227 0508 0696 0748 0753 0821 1170 0780
Haier
0698 0869 0264 0768 0779

Sekiranya kod yang anda masukkan buat pertama kali tidak berjaya, tukar sahaja kepada kod lain yang disediakan di dalam kategori yang sama.
Kepada pengguna Astro yang ingin melanggan kepada Astro On The Go, kami ada sediakan artikel tentang cara daftar Astro On The Go.

Akhir kata
Diharapkan perkongsian ini dapat memudahkan urusan anda untuk setting remote Astro anda.

Semoga bermanfaat.


Home / Finance

Cara Refinance Rumah (Buat Proses Pembiayaan Semula)

Orang kata, dengan cara refinance rumah, kita boleh dapat duit. Selain itu, dengan pembiayaan semula rumah ini, kita dapat memendekkan lagi tempoh pembayaran hutang.
Tambah lagi sedikit dengan pengeluaran duit KWSP, Tabung Haji dan ASB, mungkin boleh pendekkan lagi tempoh loan rumah itu.
Benarkah begitu?
Apa maksud refinance rumah?
Sebelum itu, izikan kami berkongsi mengenai refinance rumah.
Ia bahasa awam atau bahasa percakapan biasa yang merujuk kepada pembiayaan semula aset hartanah, iaitu rumah.
Dalam bahasa lebih mudah faham, refinance rumah bermaksud mewujudkan pinjaman baru untuk melunaskan hutang sedia ada.
Dalam tulisan ini penulis akan menggunakan istilah ‘refinance rumah’ merujuk kepada maksud pembiayaan semula pinjaman perumahan.
Asasnya, refinance rumah sepatutnya dapat meringankan beban kewangan membayar balik hutang, bukan menambah amaun bayaran balik hutang.

Pembiayaan semula rumah, boleh kurangkan beban
Ya, sepatutnya refinance rumah dapat meringankan beban kewangan, termasuklah dari segi kadar faedah lebih rendah, amaun bayaran balik juga lebih kecil dan peminjam memperolehi sejumlah wang tunai pada kadar tertentu.
Justeru, ada beberapa perkara perlu diketahui berhubung refinance rumah supaya keputusan membuat pembiayaan semula ini menghasilkan kebaikan.
Artikel ini akan memperincikan beberapa perkara, termasuklah sebab musabab kepada keperluan membuat refinance rumah dan info-info penting yang perlu anda tahu dan ambil kira seperti risiko, nilai pasaran semasa rumah, rekod kewangan dan beberapa hal lain.
Cara refinance rumah
Sebelum anda membuat keputusan yang besar ini, cuba ikut cara pembiayaan semula yang kami kongsikan seperti di bawah.

Pastikan ada proses refinance rumah
Jangan main semberono, suka-suka mahu finance rumah. Orang buat, kita juga mahu buat.
Pastikan kita tahu apa proses pembiayaan semula rumah.
Buat sedikit kajian dengan membaca. Jangan terus buat sahaja.

Tetapkan sasaran kewangan
Anda perlu pastikan, apakah tujuan sebenar anda untuk refinance rumah.

Adakah untuk kurangkan pembayaran bulanan housing loan?
Adakah mahu memendekkan tempoh masa bayar hutan?
Adakah mahu ambil sedikit duit untuk perbaiki rumah yang rosak?
Atau adakah mahu dapatkan sedikit wang untuk bayar hutang?

Tepuk dada, tanya poket sendiri.
Tak semua yang kita mahu, kita boleh dapat.
Buat keputusan betul-betul. Gunakan kalkulatar refinance rumah untuk buat semakan samada dengan memulakan pinjaman perumahan baru, kita akan kerugian atau tidak.

Check nilai pasaran rumah sekarang
Ini juga sangat mustahak. Anda perlu ada maklumat mengenai nilai pasaran semasa rumah anda sebelum membuat refinance.
Ada banyak cara dan pelbagai sumber untuk mengetahui harga pasaran rumah sama ada melantik agen penilai hartanah atau membuat semakan sendiri mengenai nilai hartanah di kawasan anda.

Semak rekod CCRIS
CCRIS merujuk kepada sistem yang diwujudkan Bank Negara Malaysia dikenali sebagai Sistem Rujukan Maklumat Kredit Berpusat (Central Credit Reference Information System) bertujuan merekod dan menilai tahap “kesihatan kredit” seseorang.
Biasanya ramai orang risau apabila berkait dengan CCRIS. Apapun, jika anda mahu refinance rumah, mahu tidak mahu anda perlu menyemak dan mengetahui status kredit lampau dan kredit semasa.
Ini kerana, apabila anda mengemukakan permohonan kepada bank untuk refinance rumah, CCRIS adalah antara pusat rujukan utama bagi institusi kewangan itu untuk mengetahui sama ada anda kompeten (layak) atau tidak dari sudut kredit dan kewangan.

Buat analisa, adakah ini berisiko besar?
Antara cara buat refinance rumah yang paling penting ialah ambil peduli tentang risiko yang anda bakal berhadapan.
Setiap keberhasilan kewangan tentu ada risiko. Begitu juga dalam soal refinance rumah. Ia ada risiko. Ini perlu dinilai dan diberikan perhatian sebelum mengambil keputusan refinance rumah.
Justeru, semak beberapa perkara, termasuklah perjanjian pinjaman sedia ada.
Adakah disebut di dalam perjanjian berkenaan sebarang denda atau penalti jika anda membuat refinance ke atas hartanah berkenaan.
Jika ada denda atau penalti, adakah ia pada kadar tinggi atau pada kadar munasabah yang bijak untuk anda buat refinance.

Jangan ambil satu bank sahaja
Jika ingin buat pembiayaan semula rumah, pastikan anda pergi beberapa bank untuk mendapatkan sebut harga dan cadangan untuk pembiayaan semula. Jangan terus ambil bank yang sekarang, iaitu bank yang anda sedang buat pembiayaan.
Antara bank yang boleh membuat urusan refinance rumah ialah:

Bank Islam
Bank Rakyat
Maybank
CIMB
MBSB
Ambank
Alliance Bank
AIA

Kebaikan refinance rumah
Biasanya ada beberapa sebab mengapa seseorang mengambil keputusan untuk buat pembiayaan semula rumah mereka.
Anda juga, jika mahu membuat refinance rumah, patut mempunyai sekurang-kurangnya satu daripada sebab berkenaan, termasuklah untuk mengurangkan beban kewangan membayar balik hutang.
Bukan saja-saja mahu buat refinance rumah, sebaliknya ia sepatutnya khusus untuk mereka yang menghadapi kesukaran atau berasa terbeban bagi menyelesaikan hutang sedia ada hartanah berkenaan.
Ini kerana refinance rumah bertujuan ‘memindahkan’ baki ansuran pinjaman asal ke hutang baru pada amaun lebih kecil.
Dan, ini sepatutnya akan dapat membantu meringankan beban kewangan kerana selain menanggung amaun pinjaman pada kadar lebih rendah, peminjam berpeluang memperolehi kadar faedah lebih rendah.
Selain itu, refinance rumah memberi kebaikan dari segi tabungan (saving) apabila peminjam berpeluang menabung menggunakan lebihan amaun yang diperolehi daripada hasil refinance berkenaan.
Jika pun tidak digunakan sebagai tabungan, lebihan wang yang diperolehi daripada refinance berkenaan mungkin dapat digunakan untuk perkara lain yang lebih produktif.
Perlu diingatkan, anda tidak patut menggunakan amaun yang diperolehi itu untuk hal lain seperti aktiviti libur atau beli-belah barang tidak wajib atau tidak perlu.

Akhir kata
Teliti juga beberapa hal lain seperti jumlah keseluruhan kos urusan refinance rumah dan amaun perolehan wang tunai daripada refinance berkenaan.
Dan, tidak kurang penting juga ialah anda perlu semak kelayakan semasa yang ditetapkan bank atau institusi kewangan bagi menentukan anda memenuhi atau tidak semua syarat kelayakan asas untuk refinance rumah.
Kami berharap agar perkongsian tentang cara refinance rumah ini serba sedikit dapat membantu anda.
Semoga bermanfaat.


Home / Telco

Cara Pinjam Kredit Tune Talk

Jika anda seorang pengguna prepaid dan sudah tidak ada kredit langsung untuk buat panggilan atau melayari Internet, jangan panik. Selain pinjam kredit dari kawan atau keluarga, anda sebenarnya boleh gunakan pinjam kredit Tune Talk atau juga dipanggil SOS topup. SOS itu ialah satu kependekan yang merujuk kepada seseorang yang minta pertolongan.
Di Malaysia, terma SOS Top Up sebenarnya digunakan oleh Maxis Hotlink. Namun, bagi kebanyakan pengguna lain seperti Celcom, Digi, Tune Talk dan U Mobile, mereka tetap memanggilnya SOS Topup. Semua jenis top up kecemasan yang memerlukan pinjaman kredit dipanggil SOS topup. Untuk Tune Talk, terma sebenar ialah Pay Later.
KandunganCara pinjam kredit Tune Talk (SOS topup)Bagi pinjam kredit Tune Talk guna appBeri pinjam kredit TuneTalk guna kod USSDMaklumat lanjut TuneTalk
Cara pinjam kredit Tune Talk (SOS topup)
Berikut ialah langkah mudah untuk pinjam kredit Tune Talk. Guna dulu, bayar kemudian.

Muat turun aplikasi Tune Talk Pay Later.
Jika anda menggunakan telefon Android, dapatkan di Google Play Store di sini.
Jika anda menggunakan telefon iPhone, iaitu menggunakan perision iOS, dapatkan di App Store di sini.
Install sehingga selesai
Buka aplikasi Tune Talk Pay Later tadi
Setelah buka aplikasi Tune Talk Pay Later, isi nombor telefon anda untuk log masuk.
Anda akan menerima SMS daripada Tune Talk mengandungi empat digit untuk pengesahan permohonan pinjaman anda.
Masukkan empat digit tersebut di ruangan yang disediakan untuk diisi.
Periksa baki anda dengan dial *127#.
Di bawah Request Airtime, pilih jumlah untuk pinjaman anda.
Sahkan dan pinjaman anda berjaya.
Proses SOS topup Tune Talk anda kini sudah selesai

Untuk makluman, apabila baki kredit anda adalah rendah, anda akan menerima SMS daripada Tune Talk yang menawarkan pinjaman kredit secara automatik. Terpulang pada anda samada mahu terima tawaran dari TuneTalk atau tidak.
Bagi pinjam kredit Tune Talk guna app
Jika keluarga atau rakan anda pula tidak ada kredit, anda boleh berkongsi dengan mudah menggunakan aplikasi Tune Talk.

Download dan install aplikasi Tune Talk
Tekan tanda tambah (+)
Pilih Credit Transfer
Masukkan nombor telefon penerima
Pilih amaun yang dikehendaki
Tekan butang Confirm
Anda akan terima SMS pengesahan
RM0.50 akan dikenakan kepada penghantar dan penerima
Selesai

Beri pinjam kredit TuneTalk guna kod USSD
Berikut ialah cara untuk berkongsi kredit menggunakan USSD, direct melalui telefon bimbit anda:

Dail *111#
Pilih 4. Credit
Pilih 2. Transfer
Masukkan nombor telefon penerima
Masukkan jumlah amaun yang ingin diberi
Anda akan terima SMS pengesahan
RM0.50 akan dikenakan kepada penghantar dan penerima
Selesai

Maklumat lanjut TuneTalk
Sekiranya anda mempunyai apa-apa pertanyaan, boleh hubungi Customer Careline dengan dail 13100 dari telefon bimbit anda yang menggunakan sim Tune Talk. Anda juga boleh hubungi 03-27717000.
Alternatif lain, boleh cuba hantar email ke [email protected]

Akhir kata
Diharapkan agar perkongsian berkenaan cara pinjam kredit Tune Talk ini akan memudahkan lagi urusan anda.
Gunakanlah servis ini sebaik mungkin di saat anda betul-betul memerlukannya.
Semoga bermanfaat.